Πώς αποφάσισα να αρχίσω ξανά να γυμνάζομαι μετά από χρόνια αποχής – RUNSTER\nΠώς αποφάσισα να αρχίσω ξανά να γυμνάζομαι μετά από χρόνια αποχής\nΟ Sam Smith εξομολογείται!\n‘Κάποτε, πολύ καιρό πριν, ήμουν σε καλή φυσική κατάσταση.\nΔεν μου είχε ξανασυμβεί από τότε και, μέχρι την τελευταία εβδομάδα, αναρωτιόμουν αν θα μου ξανασυνέβαινε ποτέ. Θυμόμουν πολύ έντονα τα συναισθήματα: Πόδια που δεν πονούσαν μετά από ανέβασμα μερικών σκαλιών. Μύες της πλάτης που μπορούσα να εμπιστευτώ: μπορούσα να κουβαλήσω έπιπλα με άνεση. Κοιμόμουν καλύτερα. Τώρα όλα αυτά φαινόντουσαν πολύ μακρινά, τόσο μακρινά όσο σου φαίνονται τα χρόνια του σχολείου: Εντάξει, σίγουρα και τότε υπήρχε ένα χρονικό σημείο όπου δεν μπορούσα να οδηγήσω ακόμα αυτοκίνητο και έτρωγα κάθε μέρα hot dogs, αλλά στ’ αλήθεια αυτή ήταν μια άλλη ζωή.\nΑυτή δεν είναι άλλη μία ιστορία μεταμόρφωσης. Την τελευταία φορά που ήμουν σε καλή φυσική κατάσταση, ήμουν σε ύψος 1.78 και ζύγισα 78 κιλά. Τώρα είμαι 1.78 και ζυγίζω 84 κιλά. Η διαφορά δεν είναι τόσο στην εμφάνιση – αν και φαίνομαι διαφορετικός και λιγότερο υγιής – αλλά στη μυϊκή μάζα, στην καρδιαναπνευστική υγεία και στις δραστηριότητες. Πιθανώς οι καμάρες στα πόδια μου μου δίνουν την αίσθηση ότι βρίσκονται πιο χαμηλά απ’ ό,τι ήταν, πιο επίπεδες, αλλά αυτό ίσως είναι στο κεφάλι μου. Δεν τρώω μπισκότα με τόση χαρά. Το fast food με κάνει να αισθάνομαι σκουπίδι, αλλά όπως και να ‘χει παράγγελνα πού και πού. Ξέρεις πώς πάει: έγινα ένας κλασικός Αμερικάνος.\nΈνας λόγος σε όλα αυτά είναι ότι τότε που ήμουν στα “καλά” μου, ήμουν 20 χρονών. Τώρα είμαι 36, δηλαδή ούτε νέος ούτε μεγάλος, αλλά σχεδόν μεσήλικας. Το σώμα μου φαίνεται σα να “χάνει” από άσκηση, αλλά επίσης δεν φαίνεται να τη «ζητάει» κιόλας προκειμένου να λειτουργήσει. Αλλά έτσι δε λειτουργεί, ε; Τη μία βδομάδα, κάνεις προπόνηση κάθε μέρα, ή τουλάχιστον κάθε εβδομάδα. Την άλλη, κάτι προκύπτει, ίσως ένα ραντεβού ή κάποια οικογενειακή υποχρέωση και περνάει η μέρα. Μετά περνάει κι άλλη μέρα. Μετά μια βδομάδα. Μετά έχουν περάσει έξι εβδομάδες από τότε που πήγες στο γυμναστήριο, μετά άλλοι έξι μήνες, μετά…εμ..έξι χρόνια.\nΜου είχαν πει ότι γίνεται δυσκολότερο όσο μεγαλώνεις. Αυτό που ξέρω είναι ότι όταν έγινα 25, το πεπτικό μου σύστημα έγινε απροσδόκητα γκρινιάρικο. Στα 28 είχα οξείς πόνους στη μέση και στα 30 η μπύρα άρχισε να με κάνει να αισθάνεσαι πιο χοντρό. (Και συνεχίζει). Στα 33, δεν μπορούσα να χάσω λιγάκι από την περιοχή του στομαχιού μου μόνο με το να τρώω σωστά για μια βδομάδα. Στα 35 είχα πόνους στην πλάτη τόσο έντονους που έμεινα εκτός μία βδομάδα.\nΦυσικά όσο πιο μικρός είσαι, τόσο πιο εύκολα ξαναβρίσκεις τη φυσική σου κατάσταση, καθώς το σώμα σου είναι πιο εύπλαστο, νεότερο. Κάνει πιο γρήγορη αποκατάσταση από μόνο του και χρειάζεται λιγότερη προσοχή, όπως πχ. ένα καινούριο αμάξι δεν θα ανατιναχτεί ή δε θα γίνει πιο αργό αν ξεχάσεις να του αλλάξεις μια ή δύο φορές τα λάδια.\nΗ “fit” περίοδός μου ήταν μια περίεργη φάση της ζωής μου, όπου ήμουν στο κολέγιο και έψαχνα για καινούρια χόμπι, επειδή αυτό κάνεις στο κολέγιο, όταν δεν πίνεις ή δεν είσαι στην αίθουσα ή δεν είσαι γυμνός. (Πάντα ήθελα να συνδυάσω τα τρία παραπάνω. Ποτέ δεν τα κατάφερα). Δεν είχα συμμετέχει ποτέ σε ένα άθλημα, αλλά λάτρευα τις βάρκες, οπότε δοκίμασα την ομάδα κωπηλασίας. Το πανεπιστήμιο έτρεχε μια ομάδα σαν αθλητικό σύλλογο – χωρίς βαθμούς, χωρίς πρωταθλήματα, απλώς διασκέδαση. Ένας φίλος μου είπε γι’ αυτό και ξαφνικά με θυμάμαι να σηκώνομαι στις 5 το πρωί, σχεδόν κάθε μέρα, και να πηγαίνω στη λίμνη. Κωπηλατούσαμε για καμιά ώρα και γυρνούσαμε. Έκανα ντουζ και πήγαινα στο μάθημά μου. Συνήθως ήμουν κουρασμένος για την υπόλοιπη μέρα, αλλά όχι υπερβολικά κουρασμένος. Μετά από μερικές εβδομάδες, άρχισα να νιώθω καλά. Μόλις πέρασε ακόμα μία εβδομάδα, ένιωθα τέλεια. Ήμουν πιο ξύπνιος, πιο ζωντανός, πιο ευγνώμων. Μετά από δύο μήνες, είχα καλύτερη εμφάνιση. Τα χέρια μου δεν ήταν πια καλαμάκια , το στήθος και το στομάχι μου δεν ήταν αδιάφορα. Μου άρεσε τρομερά όλο αυτό, αφού αισθανόμουν και καλύτερα.\nΒελτιώθηκε ακόμα περισσότερο. Ξεκίνησα και γυμναστήριο, χρησιμοποιώντας τα κωπηλατικά μηχανήματα, όταν δεν κάναμε προπόνηση στη λίμνη. Όταν έσκαγα να είμαι μέσα, δοκίμασα να τρέξω έξω και μου άρεσε που με κρατούσε πολλή ώρα έξω και με έκανε να κουνιέμαι. Όλο αυτό το συνονθύλευμα άσκησης κράτησε για αρκετό καιρό. Και μετά σταμάτησε. Δεν μπορώ να εξηγήσω γιατί, απλώς σταμάτησε. Η πραγματική ζωή μπαίνει στη μέση και μετά η μία δικαιολογία διαδέχεται την άλλη, και ξαφνικά δεν έχεις τίποτα από δικαιολογίες και δεν θυμάσαι ποια ήταν η τελευταία φορά που ίδρωσες.\nΑυτό συνέβη πριν 15 χρόνια. Από τότε, είχα πατήσει στο γυμναστήριο μπορεί και δεκαπέντε φορές. Κάθε μία από εκείνες τις φορές ήταν αποτυχημένες. Ξυπνούσα νωρίς το πρωί πριν τη δουλειά και περπατούσα και η ανατολή μου θύμιζε πώς ένιωθα τότε που βρισκόμουν στη βάρκα. Θα το κυνηγούσα και θα πήγαινα στο γυμναστήριο μία ή δύο φορές, αλλά δεν κρατούσε ποτέ. Ή θα με έπιανε μία στο τόσο να σηκωθώ το πρωί πριν τη δουλειά και να κάνω Push ups και κοιλιακούς που τελικά παρατούσα, επειδή με “ξεθέωνε” παραπάνω απ’ όσο θυμόμουν.\nΚαι πάλι, δικαιολογίες. Η πραγματικότητα είναι ότι είχα ξεχάσει πόσο δύσκολο είναι να ξεκινάς, αρχικά. Και πόσο πιο εύκολα είναι όλα όταν είσαι 20. Ήθελα να είναι εύκολο ξανά και δεν επρόκειτο να είναι. Απλώς πια είχα συνήθισει να ασθμαίνω εύκολα, να έχω χέρια σε μέγεθος μικρού παιδιού και να μην μπορώ να σηκώσω τίποτα.\nΜέχρι την τελευταία βδομάδα, που χρειάστηκε να αλλάξουμε στρώμα στο κρεβάτι. Η μεταφορική το άφησε έξω από το σπίτι και η γυναίκα μου ζήτησε να το ανεβάσω στο δωμάτιο που είναι στο δεύτερο όροφο. Ξεκίνησα να το κουβαλάω και περίπου στο 5ο σκαλί δεν μπορούσα να ανέβω βήμα παραπάνω, κολλώντας εκεί. Η γυναίκα μου με άκουσε να αγκομαχάω και φώναξε αν χρειάζομαι βοήθεια. “Όχι”, απάντησα. “Τότε γιατί δεν κινείσαι;” Σκέφτηκα για μερικά δευτερόλεπτα, μετά ξανασκέφτηκα, πιθανόν επειδή είχα παγιδευτεί κάτω από το ίδιο το στρώμα. “Κόλλησες;” “Όχι, εννοείται πως όχι”. “Μα γιατί δε ζήτησες βοήθεια;;” “Μπορώ να το κάνω, παράτα με!”.\nΈπειτα προσπάθησα να ξανασηκώσω το στρώμα μόνος μου και απέτυχα. Το στρώμα με πήρε παραμάζωμα και έσκασα στον τοίχο πίσω μου με αυτό να με πλακώνει. Ρόλαρα για να βγω, βρήκα τη γυναίκα μου και της είπα “Πονάει η πλάτη μου”. Εκείνη συνέχισε της δουλειές της και χωρίς να με κοιτάξει είπε “Δε σε λυπάμαι, γκρινιάρη”. Να σημειώσω εδώ ότι η γυναίκα μου είναι σε πολύ καλύτερη κατάσταση από μένα και ασκείται καθημερινά.\nΉμουν ξαπλωμένος και αποκαμωμένος στο πάτωμα, μέχρι που ήρθε και ο σκύλος μας και έκατσε πάνω στο στήθος μου. Ενώ ήταν ένα ελαφρύ σκυλάκι μόλις 12 κιλά, ένιωθα λες και είναι 100. Αυτό ήταν. Ήμουν ένα χάλι. Πονούσε η πλάτη μου, τα πνευμόνια μου, το στήθος μου, τα πόδια μου. Το μόνο που δεν πονούσε ήταν ο εγκέφαλός μου, αλλά ακόμα και αυτός ήταν κουρασμένος απ’ όλα αυτά.\n“Αυτό”, σκέφτηκα, «Είναι αξιολύπητο και πρέπει να σταματήσει”. Είχα ηττηθεί από ένα στρώμα. Κι εκεί είναι που νευρίασα στ’ αλήθεια. Θύμωσα πραγματικά. Δε με ένοιαζα πόσο θα βαριόμουν ή θα κουραζόμουν ή πόσο θα πονάει ή πότε θα πάρω μπρος. Αύριο θα πήγαινα γυμναστήριο. Θα πηγαίνω μέχρι να αρχίσω να αισθάνομαι καλύτερα και δε θα σταματήσω εκεί. Ίσως μετά από λίγο να ψάξω για κάποιο σύλλογο κωπηλασίας.\nΔεν είμαι τρελά χαρούμενος, αλλά αυτό θα συμβεί. Γιατί αυτό είναι το θέμα με την άσκηση: Τις φορές που είναι διασκεδαστική, είσαι τυχερός. Αν βρεις κάποιο κομμάτι που απολαμβάνεις, τότε είναι δώρο. Αλλά δεν πρόκειται να είναι εύκολο. Είναι ωστόσο απαραίτητο.\nΕυχηθείτε μου καλή τύχη. Και επίσης να μη χρειαστεί να αγοράσουμε καινούριο στρώμα σύντομα.\nPrevious ArticleΑυτή η Ultrarunner ξέχασε να βάλει αντιηλιακό και πλήρωσε το τίμημα\nNext ArticleH αγκαλιά αποτελεί το καλύτερο φάρμακο κατά της κούρασης και του άγχους


** astrofegia **: "Είναι η αρχή του τέλους για τη μεσαία τάξη"\n"Είναι η αρχή του τέλους για τη μεσαία τάξη"\nΟ Γρηγόρης 38, δημόσιος υπάλληλος, άρχισε να βάζει ντομάτες στον κήπο με τα τριαντάφυλλα.\n"Είναι η αρχή του τέλους για τη μεσαία τάξη" λέει ευφυολογώντας η γυναίκα του η Χριστίνα ενώ ρίχνει μια ανήσυχη ματιά προς την 7-χρονη κορούλα της.\nΗ τριμελής οικογένεια ζει στην Πεντέλη, ένα εύπορο προάστιο στα βόρεια της Αθήνας. Και οι δύο έχουν θέσεις πλήρους απασχόλησης: Η Χριστίνα ως γραμματέας σε ιδιωτική επιχείρηση και ο Γρηγόρης ως υπεύθυνος λογιστηρίου σε κοντινό Δήμο. Το μεικτό μηνιαίο εισόδημά τους των 2.200 ευρώ επίκειται να μειωθεί κατακόρυφα κατά 25% και άνω.\nΗ Ελλάδα, σοσιαλιστική χώρα όπου οι μισθοί και οι κοινωνικές παροχές αποτελούν το 75% των συνολικών δαπανών του κράτους, σύμφωνα με το ΔΝΤ, και με διαδεδομένη διαφθορά, κόντεψε να χρεοκοπήσει στις αρχές του έτους λόγω δημόσιου χρέους 300 δις ευρώ και ελλείμματος της τάξης του 13,7% του ΑΕΠ. Για την αντιμετώπιση της κατάστασης, η ΕΕ και το ΔΝΤ κλήθηκαν να συμβάλλουν με ένα πακέτο σωτηρίας της τάξης των 110 δις ευρώ.\nΠρος κάλυψη των δεσμεύσεων που παρείχε, η Ελλάδα υλοποιεί μέτρα αυστηρής λιτότητας όπως μαζικές περικοπές μισθών στο δημόσιο τομέα, περικοπές συντάξεων και φορολογικές αυξήσεις.\n"Η μεσαία τάξη είναι απροστάτευτη και πλήγεται περισσότερο από τα μέτρα. Οι ανώτερες κοινωνικές τάξεις είναι πιθανόν να έχουν τα χρήματά τους στο εξωτερικό και οι χαμηλότερες τάξεις προστατεύονται από κοινωνικά προγράμματα" ανάφερε η Μέγκαν Γκριν, οικονομολόγος του τμήματος Οικονομικών Πληροφοριών.\nΜολονότι η ανταγωνιστικότητα της χώρας βρίσκεται σε χαμηλά επίπεδα, οι Έλληνες έχουν τη μεγαλύτερη εβδομάδα εργασίας, μετά την Αυστρία, από τις 27 χώρες μέλη της ΕΕ. Οι Έλληνες εργάζονται σχεδόν 44 ώρες, παρόλα αυτά ο κατώτερος μισθός είναι μόλις 680 ευρώ το μήνα– σκληρό για μια χώρα όπου ο καφές κοστίζει 4 ευρώ και το λίτρο βενζίνης 1,6 ευρώ και η τιμή του ανεβαίνει.\nΟι υψηλοί μισθοί δεν είναι το πρόβλημα, εξηγεί η Γκριν. "Το πραγματικό πρόβλημα είναι ότι ο δημόσιος τομέας είναι παραφουσκωμένος, υπάρχει κατασπατάληση του δημόσιου χρήματος και η φοροδιαφυγή είναι ανεξέλεγκτη".


Κατρούγκαλος: Ο ΣΥΡΙΖΑ θα καταψηφίσει τη συμφωνία για τις αμερικανικές βάσεις στην Ελλάδα - antinews.gr\nΛίγες ημέρες προτού μεταβεί ο πρωθυπουργός στις ΗΠΑ, με την υπερψήφιση της ανανεωμένης συμφωνίας για τις βάσεις που γίνεται τώρα στη Βουλή, ο ΣΥΡΙΖΑ δηλώνει ότι θα την καταψηφίσει\nΟ ΣΥΡΙΖΑ θα καταψηφίσει τη συμφωνία για τις αμερικανικές βάσεις στην Ελλάδα, δήλωσε σήμερα στη Βουλή ο αρμόδιος για θέματα εξωτερικής πολιτικής του κόμματος της αξιωματικής αντιπολίτευσης, Γιώργος Κατρούγκαλος.\n«Εμείς θα καταψηφίσουμε τη Συμφωνία«, είπε. Και πρόσθεσε ότι «θα φροντίσουμε να την επαναφέρουμε στο αμοιβαία επωφελές πλαίσιο συνεργασιών που πρέπει να έχουμε με κάθε χώρα και με τις Ηνωμένες Πολιτείες, όταν επιστρέψουμε στην κυβερνητική εξουσία».\nΑπευθυνόμενος στους βουλευτές της ΝΔ είπε: «Αλίμονο αγαπητοί κύριοι συνάδελφοι αν μας γυρίσετε πίσω στην εποχή των Van Fleet και του Peurifoy».\nΑφού ο ίδιος χαρακτήρισε τη συμφωνία (MDCA) λεόντειο, παρατήρησε: «Ο χαρακτήρας αυτός φαίνεται με γυμνό μάτι, και εντάσσεται στο πλαίσιο της γενικότερης πλειοδοσίας πίστης προς τις ΗΠΑ. Πράγματι, ο Κυριάκος Μητσοτάκης έδωσε κάτι που ζητούσαν οι Αμερικάνοι από όλους τους πρωθυπουργούς της μεταπολίτευσης και κανείς δεν το έδωσε. Όχι ο Καραμανλής, όχι ο Παπανδρέου, όχι ο Σημίτης, όχι ο Σαμαράς και προφανώς όχι εμείς: Την παραμονή επ’ αόριστο των αμερικανικών βάσεων στην Ελλάδα».\nΟ Γ.Κατρούγκαλος κατηγόρησε την κυβέρνηση ότι με την πολιτική της «βλάπτει σοβαρά τη χώρα, υποβαθμίζετε το διεθνές της κύρος, ανατρέπετε πάγιες σταθερές της εξωτερικής μας πολιτικής, χωρίς κανένα κέρδος για τη χώρα μας».\nΑναλυτικότερα, σημείωσε: «Τι έκανε ο Κυριάκος Μητσοτάκης στην πρώτη του επαφή με τον Πρόεδρο Τραμπ; Δήλωσε πίστη. «Είμαστε πιστοί και δεδομένοι σύμμαχοι» είπε.\nΤαυτόχρονα προχώρησε σε μία δέσμευση, μια περίοδο για την οποία δεν υπήρχαν ανάλογες δεσμεύσεις από τις άλλες ευρωπαϊκές χώρες, να μην έρθουν δίκτυα 5G κινεζικής προέλευσης στην Ελλάδα.\nΣτείλαμε πυραύλους PATRIOT στη Σαουδική Αραβία και ελληνικά στρατεύματα. Δεν το έχουμε ξανακάνει αυτό, χωρίς απόφαση Διεθνούς Οργανισμού. Γιατί το κάναμε; Ποια ήταν τα συμφέροντά μας εκεί;\nΓιατί ήμασταν από τους πρώτους που στείλαμε θανατηφόρο στρατιωτικό υλικό στην Ουκρανία; Και κυρίως γιατί εγκαταλείψαμε το πάγιο δόγμα της εξωτερικής πολιτικής της χώρας μας; Από το 1979 ο ιδρυτής της δικής σας παράταξης, ο Κωνσταντίνος Καραμανλής, πήγε στη Μόσχα, αναδεικνύοντας την ανάγκη η χώρα μας να μην είναι χώρα ίσων αποστάσεων, να είναι χώρα της νομιμότητας και του διεθνούς δικαίου. Να είναι χώρα που έχει πολιτικό σπίτι, την Ευρωπαϊκή Ένωση, αλλά και να είναι γέφυρα ανάμεσα στο πολιτικό μας αυτό σπίτι και τις άλλες μεγάλες δυνάμεις.\nΠου οδήγησαν οι επόμενοι κύκλοι του στρατηγικού διαλόγου; Οι Αμερικανοί απέσυραν την υποστήριξή τους στον EastMed και, μάλιστα, όχι κυρίως για τεχνικό-οικονομικούς λόγους, αλλά αναφέροντας ότι αποσύρουν την υποστήριξή τους, γιατί προκαλεί εντάσεις στην περιοχή, εντάσεις με την Τουρκία.\nΕίχαμε συνεχείς παραβιάσεις του εναέριου χώρου που πια δεν είναι μόνο παραβιάσεις εναέριου χώρου, το βασικό τους χαρακτηριστικό είναι ότι οι υπερπτήσεις αμφισβητούν έμπρακτα την κυριαρχία μας στα νησιά στο πλαίσιο του απαράδεκτου ισχυρισμού ότι, εφόσον είναι στρατιωτικοποιημένα, δεν είναι δικά μας.\nΠώς απαντήθηκε αυτό από το Στέιτ Ντιπάρτμεντ, πρόσφατα; Με μια έκκληση, «βρείτε τα, μη γίνει κάποιο ατύχημα. Θα πρέπει ο εναέριος χώρος να οριοθετηθεί». Πολιτική, όχι απλώς ίσων αποστάσεων, όταν έχουν προηγηθεί οι παραβιάσεις.\nΤα δώσατε όλα και όχι απλώς δεν πήρατε τίποτα πίσω.\nΔεν μπορέσατε να πείσετε τις Ηνωμένες Πολιτείες, ούτε καν να υπάρχουν στρατιωτικές εγκαταστάσεις στη Σκιάθο, που θα ήταν μια έμπρακτη απάντηση στις προσπάθειες της Τουρκίας, να αμφισβητήσει την κυριαρχία μας στα νησιά».\nΤέλος, με αφορμή την «κατάργηση της παλιάς ρύθμισης στο άρθρο 7 παρ. 1 της συμφωνίας για τις βάσεις, που προέβλεπε μια διαδικασία διαβουλεύσεων, εφόσον υπήρχε πρόβλημα ερμηνείας ή εφαρμογής της Σύμβασης», ο Γ.Κατρούγκαλος είπε: «Εσείς καταργείτε αυτή τη διάταξη. Γιατί την καταργείτε; Αυτή, αν ήταν επωφελής για μια Σύμβαση που είχε ετήσια διάρκεια, είναι πολύ περισσότερο επωφελής για μια Σύμβαση, έτσι, όπως την κάνατε, θα ισχύει επ’ αόριστον.\nΠάλι ό,τι θέλουν οι Αμερικανοί θα γίνεται σε όλα τα επίπεδα;\nΠόλεμος στην Ουκρανία: ΣΥΡΙΖΑ κατά κυβέρνησης - Κρύβουν ότι στέλνουν στρατιώτες στην Ανατολική Ευρώπη - Σιωπή για το είδος οπλισμού στην Ουκρανία


Τι ζητά από τον κόσμο της Ρεάλ ο Ρονάλντο… – Athlitiki\nΤι ζητά από τον κόσμο της Ρεάλ ο Ρονάλντο…\nΤα παράπονά του για αποδοκιμασίες που έχουν ακουστεί για τον ίδιο από τους φίλους της Ρεάλ εξέφρασε ο Κριστιάνο Ρονάλντο τονίζοντας πως δεν θέλει να τον γιουχάρουν στο Μπερναμπέου.\nΟ Πορτογάλος που συνεχίζει να γράφει ιστορία στο Τσάμπιονς Λιγκ οδήγησε την Ρεάλ στην πρόκριση στα ημιτελικά του θεσμού και μιλώντας μετά το τέλος της αναμέτρησης με την Μπάγερν ανέφερε: «Απλά ζητάω να μην με γιουχάρει ποτέ το “Μπερναμπέου”. Προσπαθώ να δίνω τον καλύτερό μου εαυτό σε κάθε παιχνίδι και ακόμα και αν δεν σκοράρω, προσπαθώ να δουλεύω για να βοηθώ την ομάδα.\nΔεν έχω αμφιβολία ότι η Ρεάλ ήταν καλύτερη απόψε, δεν είναι εύκολο να βάλεις έξι γκολ στη Μπάγερν Μονάχου. Ξέραμε ότι έπρεπε να παίξουμε καλά αλλιώς η Μπάγερν θα μας πλήγωνε, επειδή είναι μια ομάδα που μπορεί να σκοράρει σε οποιοδήποτε γήπεδο. Έδειξαν ότι είναι σπουδαία ομάδα, όμως εμείς παίξαμε καλά και είχαμε πολλές ευκαιρίες στο πρώτο ημίχρονο. Στο δεύτερο δεχθήκαμε δύο, όμως είμαστε συνηθισμένοι στο να υποφέρουμε και είμαστε χαρούμενοι με το αποτέλεσμα».\nΓια την συνέχεια και αν η Ρεάλ μπορεί να υπερασπιστεί τον τίτλο της: «Είμαστε ακόμα μακριά από την κατάκτηση του Champions League, αλλά θα κάνουμε ό,τι καλύτερο μπορούμε. Είναι ακόμα νωρίς, αλλά εύχομαι ότι μπορούμε να το κερδίσουμε».


The Dark Red Seed - Becomes Awake (Prophecy) - Greek Rebels\nwhale-468×60 - 468|60|whale-468×60|||bothΟΜ 2022_468x60 - 468|60|ΟΜ 2022_468x60|||bothamadeus banner greekrebels 2 - 468|60|amadeus banner greekrebels 2|||bothnano designs 468×60 - 468|60|nano designs 468×60||https://www.facebook.com/Nanodesignart/|bothGreekrebels Banner 07052021-468×60 - 468|60|Greekrebels Banner 07052021-468×60||https://www.greekrebels.gr/epikoinonia/|bothsymmetric records - 468|90|symmetric records||https://www.facebook.com/symmetricrecords/|bothRODSTUDIOS-468×60-BANNER - 468|60|RODSTUDIOS-468×60-BANNER|||both\nThe Dark Red Seed - Becomes Awake (Prophecy)\nRodStudios_728x90 - 728|90|RodStudios_728x90|||bothwhale_728x90 - 728|90|whale_728x90|||bothΟΜ 2022_728x90 - 728|90|ΟΜ 2022_728x90|||bothGreekrebels Banner 07052021-728×90 - 728|90|Greekrebels Banner 07052021-728×90||https://www.greekrebels.gr/epikoinonia/|bothamadeus banner greekrebels 1 - 728|90|amadeus banner greekrebels 1|||bothhaursen2 - 728|90|haursen2||https://www.facebook.com/HaursensGuitarWorkshop/|bothnano designs 728×90 - 728|90|nano designs 728×90||https://www.facebook.com/Nanodesignart/|both\nΝτεμπούτο full-length album για το δίδυμο Tosten Larson και Shawn Flemming, μετά από το περσινό τους ΕΡ με τίτλο “Stands With Death”. Ο νέος δίσκος, που ονομάζεται “Becomes Awake” δεν μπορεί να τοποθετηθεί σε κάποιο συγκεκριμένο είδος metal, ούτε καν στο χώρο του metal, καθώς αποτελεί μάλλον έναν δίσκο της μουσικής του κόσμου. Πιο συγκεκριμένα, το album ξεκινά με ήχους ψυχεδελικού rock των δεκαετιών ’60 και ’70 αλλά όσο προχωρά ενσωματώνει στοιχεία Ινδικής πνευματικής μουσικής, jazz με αρκετό σαξόφωνο, καθώς και σανσκριτικών μάντρα. Σε αυτόν τον χώρο κινούνται και οι στίχοι των τραγουδιών, καθώς όλο το album συμβολίζει το ταξίδι από τη σκοτεινιά προς το φως, αλλά και της αέναης εύρεσης της ισορροπίας του ατόμου.\nΓια παράδειγμα, το ‘Dukkha’ βασίζεται στην ψυχεδελική rock μουσική με έντονα στοιχεία σαξοφώνου, με τον τίτλο του να προέρχεται από τα σανσκριτικά και σημαίνει πόνος και γενικά ανεκπλήρωτα συναισθήματα, συμβολίζοντας την ατομική πάλη και τον εγωισμό που εν τέλει δημιουργεί λύπη και χάος. Το ‘Alap’ αποτελεί έναν αυτοσχεδιασμό στην Ινδική μουσική που ανιχνεύει πηγές ατομικού πόνου. Το ‘Ancient Sunrise’ συμβολίζει την αρχή της αλλαγής εντός του ατόμου και για το λόγο αυτό λειτουργεί περισσότερο ως μία μυστική προσευχή, ή αλλιώς ως διαλογισμός. Το ‘The Mouth Of God’ είναι ένα mantra, το ‘The Destroyer’ αντιπροσωπεύει την αληθινή αλλαγή υπό ψυχεδελικούς ήχους. Στο ‘The Void’ μεταφέρεται ο ακροατής σε έναν άδειο χώρο όπως κατά τη διάρκεια του διαλογισμού, στο ‘Awakening’ συνειδητοποιεί τον εαυτό του και στο ‘Sukka’ βρίσκει εν τέλει τη γαλήνη. Όλα τα τραγούδια αντιπροσωπεύουν ένα μέρος του κύκλου που αναφέρθηκε παραπάνω: από το σκοτάδι στο φως, από τον πόνο στην αυτό-συνείδηση.\nΕξαιτίας και της θεματικής του, το album είναι αρκετά υποτονικό καθ’ όλη τη διάρκειά του. Αυτό από μόνο του δεν είναι απαραίτητα κακό, αλλά όταν συνοδεύεται από ένα ανορθόδοξο μείγμα ήχων ψυχεδέλειας, θιβετιανών chants, ινδικών mantras, δημιουργώντας ένα αρκετά παράξενο ηχητικό αποτέλεσμα, τότε είναι. Στην περίπτωση των The Dark Red Seed υπάρχει μία αρκετά καλή αρχική ιδέα, αν και όχι πρωτότυπη, αλλά όχι ένα καλό αποτέλεσμα. Χωρίς να υπάρχει καμία προκατάληψη απέναντι στα προαναφερθέντα μουσικά ιδιώματα, το “Becomes Awake” πάσχει στον τομέα της ηχητικής συνοχής, αποτελώντας απλά ένα συνονθύλευμα διαφόρων μουσικών από διάφορες εποχές και περιοχές του κόσμου. Ο βαθμός αντανακλά μάλλον την ιδέα και την προσπάθεια, παρά το τελικό αποτέλεσμα.


google-site-verification: google7200dc4e561bfa3b.html SILVIAΝ HEACH SS17 COLLECTION\nSILVIAΝ HEACH SS17 COLLECTION\nFloral διάθεση και all day looks στη νέα συλλoγή SS17!\nΜε κύριο πρωταγωνιστή τη Φύση και τα floral στοιχεία, η νέα συλλογή SS17 της Silvian Heach έρχεται να προσφέρει μοντέρνες προτάσεις για τις εμφανίσεις σας, από το πρωί μέχρι το βράδυ! Εντυπωσιακά μπουκέτα λουλουδιών,\nπολύχρωμα σχέδια και κοσμήματα, κάνουν την εμφάνισή τους σε σχέδια και αξεσουάρ, δίνοντας στο look σας έναν αέρα φρεσκάδας και θηλυκότητας.\nΟι παπαρούνες, οι μαργαρίτες και τα τριαντάφυλλα πρωταγωνιστούν σε όλα τα χρώματα και μοτίβα, δημιουργώντας ένα κλασσικό και κομψό στυλ, κατάλληλο για καθημερινές και βραδινές εμφανίσεις ενώ key looks της σεζόν αποτελούν τα see-thru φορέματα! Οι δαντέλες παντρεύονται με εντυπωσιακά κεντημένα αξεσουάρ και συνδυάζονται άψογα με ρούχα σε έντονα prints όπως οι μπλούζες με γεωμετρικά σχήματα και φλοραλ φούστες με βάση το see-thru effect. Από τη συλλογή δεν λείπουν και τα botanical στοιχεία ενώ στα must have της σεζόν ανήκουν τα σατεν bomber jackets με κεντήματα, τα maxi φορέματα με παγιέτες.\nΟσο για το outwear, η γκάμα επιλογών είναι εντυπωσιακή καθώς περιλαμβάνει τα πάντα! Destructed jackets, σακάκια, καμπαρντίνες απο σιφόν ή κεντημένη organza σε Α γραμμή, λινά κοστούμια και maxi γιλέκα.\nΤα πουκάμισα είναι δανεισμένα απο την ανδρική γκαρνταρόμπα και έχουν μετατραπεί σε θηλυκά κομμάτια χάρη στις φωτεινές δαντέλες, τα κεντημένα αξεσουάρ και τα εντυπωσιακά σχήματα.\nFolk Boho Chic style\nΤο hippie στυλ αποκτά μοντέρνες πινελιές και πρωταγωνιστεί σε κάθε street style εμφάνιση για το καλοκαίρι 2017!\nΗ Coachella, το μεγάλο indie μουσικό φεστιβαλ της Καλιφόρνιας απο το 1999, είναι η μεγαλύτερη πηγή έμπνευσης για τη νέα κολεξιόν. Μπορεί να φορεθεί τόσο στη θάλασσα όσο και στην πόλη και να συνδυαστεί με -σανδάλια πλατφόρμες, από ξύλο και φυσικό δέρμα -μπότες μέχρι τον αστράγαλο, συνδυασμένες με σορτς -μεγάλα γυαλιά ηλίου -πολλά κολιέ Κομμάτια κλειδιά είναι οι φούστες με κρόσσια, μάξι φορέματα, γιλέκα, σορτς και αξεσουάρ που έχουν δώσει το όνομα τους σε ένα στυλ: το στυλ της Coachella.\nΟ πολιτιστικός πλούτος της Κούβας αποτελεί πηγή έμπνευσης και γι'αυτό στη συλλογή SS17 θα δείτε να παίζουμε με βολαν και φραμπαλάδες, όπως αποτυπώνονται στα χαρακτηριστικά φορέματα και φούστες της Κούβας. Τα σχέδια και τα χρώματα αποδίδουν φόρο τιμής στις γήινες αποχρώσεις, κυρίως του πράσινου!\nΠροχωρώντας στη συλλογή, key pieces αποτελούν το άσπρο ναιλον bomber jacket, τα open-work palazzo παντελόνια, το κιμονό με tropical σχέδια ώς εναλλακτική για το blazer, οι κοντές χαλαρές μπλούζες και broiderie anglaise γιλέκα που δημιουργουν εξαιρετικά outdoor σύνολα, παντρεμένα με δαντέλες και σιφόν.\nΤέλος, στη συλλογή επιστρέφει η κεντημένη organza και η rebrode δαντέλα με φλοράλ κεντήματα σε κόκκινο, μαύρο και μοβ.\nΗ διάθεση κλείνει αποφασιστικά με την εισαγωγή του μαύρου. Φορέματα με κεντημένα φλοραλ σχέδια και παγιέτες, jackets από οικολογικό δέρμα, μικρά bomber jackets με κεντημένα αξεσουάρ, χρυσά/μπλε lurex πλεκτά και παντελόνια καμπάνα ανήκουν επίσης στα must haves της collection.\nΤο αφρικανικό στυλ είναι ανάμεσα στα trends της SS17 Collection, με ορισμένους οίκους μόδας να αγκαλιάζουν πλήρως την μαγική, μυστηριώδη και σκοτεινή Ήπειρο και το στυλ Μασάϊ. Στο African mood κυριαρχούν: πιτζάμες με ελεύθερα σχέδια που συνδυάζονται με μπλούζες με έθνικ μοτίβα, ριγέ κιμονό με κρόσια που παντρεύονται με σατεν και δαντελένια τοπ, δανεισμένα απο τον κόσμο των εσωρούχων! Οι δαντέλες με γεωμετρικά σχέδια αντηχούν στα τοπ και στα φορέματα με έθνικ μοτίβα. Το κλασσικό πόντσο φουστάνι είναι παρόν και διαθέτει έθνικ δαντέλες και λεπτομέρειες που εμφανίζονται επίσης στα πουλόβερ και στα πλεκτά. Για ένα αληθινά άψογο αφρικανικό στυλ, προτείνουμε μακριές φούστες με λεπτομέρειες απο οικολογικό δέρμα, δαντέλες και καρφίτσες, που εμφανίζονται επίσης σε φορέματα και σε τζάκετ που θυμίζουν το body paint των ιθαγενών. Το ίδιο ισχύει και για τα μεταλλικά στοιχεία σε πουλόβερ, ενώ η καμπαρντίνα αποκτά μια safari αισθητική. Τα φορέματα είναι πιο χαλαρά και πιο ανέμελα, τα υφάσματα εξαιρετικά ανάλαφρα και τα χρώματα είναι ζεστά και γήινα όπως η ίδια η Χώρα. Τα διακοσμητικά στοιχεία αντανακλούν τα τυπικά κοσμήματα των γυναικών της Αφρικής, φωτίζοντας το βλέμμα με δύναμη και σθένος.\nΗ Silvian Heach αποτελεί την ιδανική επιλογή για τις γυναίκες που θέλουν να αισθάνονται γοητευτικές και δυναμικές, αφού η γυναίκα της Silvian Heach αγαπά το καλό γούστο και τα ποιοτικά προϊόντα συνδυασμένα με το πάθος για την προσοχή στην λεπτομέρεια!


ΔΗΜΙΟΥΡΓΩΝΤΑΣ ΙΣΤΟΡΙΕΣ / BRUNER JEROME\nΑυτή την άπιαστη, αλλά θεμελιώδη όψη της ανθρώπινης φύσης, καθώς και τον τρόπο με τον οποίο τη χρησιμοποιούμε για να δώσουμε νόημα στη ζωή μας, διερευνά στο συγκεκριμένο βιβλίο ο Bruner. Μας προτρέπει να καταλάβουμε πώς λέμε τις ιστορίες μας, πώς τις χρησιμοποιούμε για να δημιουργήσουμε μια αίσθηση του εαυτού και για να ερμηνεύσουμε τη ζωή των άλλων. Μας ενθαρρύνει επίσης να μάθουμε πώς η λογοτεχνία μεταβάλλει την ίδια την έννοια της ιστορίας και πώς οι νόμοι μας διδάσκουν τι να προσδοκούμε από την αφήγηση. Και μας προτείνει νέους, προκλητικούς τρόπους σύλληψης της αφήγησης.\nΟ Bruner σε μια από τις καλύτερες στιγμές του. (Από την παρουσίαση στο οπισθόφυλλο του βιβλίου)\nΑν ο Jerome Bruner ζούσε σήμερα...\nΠρόλογος του Jerome Bruner για την ελληνική έκδοση\nΟι χρήσεις της ιστορίας\nΝόμος και λογοτεχνία\nΗ αφηγηματική δημιουργία του εαυτού\nΛοιπόν, γιατί η αφήγηση;\nΞενόγλωσσος τίτλος LA FABBRICA DELLE STORIE\nΕπιμέλεια ΚΟΥΓΙΟΥΜΟΥΤΖΑΚΗΣ ΓΙΑΝΝΗΣ\nΣυγγραφέας/Δημιουργός (Ελληνικά) ΜΠΡΟΥΝΕΡ ΤΖΕΡΟΜ\nΚωδικός Πολιτείας 8370-0501


Πάτρα: Απόλυση συνδικαλιστή καταγγέλλει το ΕΚΠ - ΣΕΕΕΠΦΧ\nΠάτρα: Απόλυση συνδικαλιστή καταγγέλλει το ΕΚΠ\nαπόλυση του συνδικαλιστή εργαζόμενου και μέλος της Διοίκησης του Εργατικού Κέντρου Πάτρας, συνάδελφου Λαβράνου Στέφανου, από την εταιρεία “Unisol”, βιομηχανία διογκωμένης πολυστερίνης στο Ρίο Πατρών. Η απόλυση του συναδέλφου έρχεται λίγες μόλις μέρες μετά την προσπάθεια της εργοδοσίας του Ξενοδοχείου «ΒΥΖΑΝΤΙΝΟ» να απολύσει συνδικαλιστή και μάλιστα τον Αντιπρόεδρο του Συνδικάτου Επισιτισμού – Τουρισμού Νομού Αχαΐας.\nΑυτό που η εργοδοσία δεν έχει μετρήσει καλά είναι ότι δεν θα κάτσουμε με σταυρωμένα τα χέρια! Θα παλέψουμε για την ανάκληση κάθε απόλυσης με όλα τα μέσα. Κάθε απόλυση συνδικαλιστή που υπερασπίζεται τα εργασιακά μας δικαιώματα είναι αιτία πολέμου για μας.\nΣυνάδελφοι, κανένας μόνος του απέναντι στην εργοδοσία.\nΑυτό που λένε ορισμένοι συνάδελφοι ότι “όποιος τους πάει κόντρα, φεύγει”, ισχύει μόνο όπου βασιλεύει η σιωπή, τα σκυμμένα κεφάλια, η αποδοχή όλων των αντεργατικών μεθοδεύσεων. Όπου οι εργαζόμενοι σηκώνουν κεφάλι, συσπειρωμένοι σαν μια γροθιά και διεκδικούν αξιοπρεπείς συνθήκες δουλειάς και αμοιβής, η εργοδοσία τα βρίσκει σκούρα. Η απόλυση αυτή δεν πρέπει να φοβίζει κανένα συνάδελφο, αντιθέτως, να μας πεισμώσει, γιατί έχουμε το δίκιο με το μέρος μας. Οι ίδιοι εργαζόμενοι χρειάζεται να εμπιστευτούν τη δύναμή τους, να τσακίσουν το φόβο και την τρομοκρατία σε κάθε χώρο δουλειάς. Να οργανωθούν στο Σωματείο τους,\nΝα γίνει τώρα υπόθεση όλων των εργαζομένων.\nΗ Διοίκηση του Εργατικού Κέντρου Πάτρας καλεί όλους τους εργαζομένους να ξεπεράσουν τους φόβους τους, να σπάσουν στην πράξη την τρομοκρατία, να απαντήσουν μαζικά στη νέα αυτή πρόκληση της εργοδοσίας με αγώνες, με μαζική οργάνωση στα σωματεία τους και να διεκδικήσουν όλα αυτά που τους κλέβουν κυβερνήσεις και εργοδοσία.\nΚαλούμε όλα τα σωματεία της πόλης μας, τους ίδιους τους εργαζόμενους, να συμπαρασταθούν στο συνάδελφο συνδικαλιστή και να δείξουν την έμπρακτη αλληλεγγύη τους.\nPrevious Κωνσταντίνος Αγγελόπουλος: Καλώ τους εργαζόμενους να λάβουν αποζημιώσεις και να αποχωρήσουν\nNext Αναβρασμός και πάλι στην ΒΦΛ – Δεν επετράπη είσοδος σε εργαζόμενους – Ο ρόλος της “Λιπάσματα Καβάλας”


Ο εξαδάκτυλος άνδρας με τα "τέλεια άκρα". Ζει στην Κούβα και χαίρεται να φωτογραφίζεται με τους τουρίστες.\n«Μια μέρα όταν ήμουν στο δημοτικό σχολείο, ένας δάσκαλος με ρώτησε πόσα μας κάνει πέντε και πέντε; Ήμουν πολύ νέος, κάπως ντροπαλός, και δεν είπα τίποτα. Μου είπε τότε να μετρήσω πόσα δάχτυλα και του απάντησα 12. Ο δάσκαλος ήταν λίγο αναστατωμένος, αλλά ήταν η αλήθεια».\nΤο ψευδώνυμο του Yoandri Hernandez Garrido προέρχεται από τα έξι τέλεια σχηματισμένα δάχτυλα σε κάθε ένα από τα χέρια του και τα πόδια του. Σύμφωνα με το CBS, ο Hernandez είναι περήφανος για τα πρόσθετα δάκτυλά του και νιώθει ευλογημένος, λέγοντας ότι είναι ικανός να ζήσει σκαρφαλώνοντας σε φοίνικες για να κόψει καρύδες και βγάζοντας φωτογραφίες σε αυτή την ανατολική κουβανέζικη πόλη, που είναι δημοφιλής προορισμός για τους τουρίστες.\nΓνωστή ως polydactyly, η κατάσταση του Hernandez είναι σχετικά συχνή, αλλά είναι σπάνιο για κάποιον άνθρωπο τα επιπλέον δάκτυλα να εφαρμόζουν τέλεια. Όποιος κοίταζε γρήγορα τα χέρια του, θα δυσκολευόταν να παρατηρήσει κάτι διαφορετικό αν δεν σταματούσε και άρχισε να τα μετράει. Ο Ερνάντεζ δήλωσε ότι όταν ήταν μικρό αγόρι, τον επισκέφθηκε ένας διάσημος Κουβανός ορθοπεδικός, ο οποίος ήταν επίσης ένας από τους γιατρούς του Φιντέλ Κάστρο, και τόνισε ότι σε όλα του τα ταξίδια που είχε κάνει, δεν είχε δει ποτέ αντίστοιχη περίπτωση τόσο καλά διαμορφωμένης polydactyly.\n«Από τότε που ήμουν νέος, κατάλαβα ότι ήταν ένα προνόμιο να έχω 24 δάκτυλα. Κανένας δεν έχει κάνει ποτέ διακρίσεις εναντίον μου γι ‘αυτό». «Αντίθετα, οι άνθρωποι με θαυμάζουν και είμαι πολύ περήφανος, έχω ένα εκατομμύριο φίλους, ζω καλά».


Ποντάρισμα στην έδρα - Προγνωστικα Στοιχηματος\nYou are here: Αρχική > Ποντάρισμα στην έδρα\nΟι Μιλγουόκι Μπακς «παραδόθηκαν» στην 4η περίοδο και την ώρα που είχαν το προβάδισμα στην αναμέτρηση με τους Τορόντο Ράπτορς βρέθηκαν να χάνουν με σημαντική διαφορά κι εν τέλει ηττήθηκαν. Συνεχίζουμε με νέο ποντάρισμα και συγκεκριμένα θα κάνουμε παιχνίδι με μία δυάδα.\nΑρχή με τον άσο των Ιντιάνα Πέισερς. Η παρέα του Πολ Τζορτζ υποδέχεται τους Ατλάντα Χοκς και πιστεύουμε πως ο παράγοντας έδρα θα παίξει καθοριστικό ρόλο στην έκβαση της αναμέτρησης. Οι φετινοί Πέισερς δεν είναι όπως πέρυσι. Το επίπεδο τους είναι για τις πρώτες θέσεις της Ανατολής και δεν έχουν κάτι να φοβηθούν από τα «Γεράκια» το ματς δεν θα είναι εύκολο σε καμία περίπτωση, ωστόσο θεωρούμε πως οι λεπτομέρειες θα είναι υπέρ των Πέισερς, τους οποίους περιμένουμε να πανηγυρίσουν στο φινάλε.\nΔεύτερη επιλογή ο άσος των Σικάγο Μπουλς. Οι «Ταύροι» έχουν σημαντικά αγωνιστικά προβλήματα φέτος, ωστόσο παραμένουν ομάδα με πολύ ποιοτικό ρόστερ. Ένα από τα πιο δυνατά ρόστερ στο ΝΒΑ και το ματς με τους Τορόντο Ράπτορς είναι εξαιρετικά σημαντικό. Οι Μπουλς δεν πρέπει να χάσουν άλλο έδαφος. Πλέον οι ομάδες αρχίζουν να σκέφτονται τα playoffs κι εκεί το Σικάγο θέλει να έχει το πλεονέκτημα έδρας. Για να γίνει αυτό παιχνίδια όπως το συγκεκριμένο πρέπει να τα… καθαρίζει και πιστεύουμε πως θα τα κάνει με τη δύναμη της έδρας αλλά και λόγω της κούρασης των Ράπτορς από τα συνεχόμενα εκτός έδρας ματς.\nΠέισερς – Χοκς 1 @1.75 (stoiximan.gr)\nΜπουλς – Ράπτορς 1 @1.80 (stoiximan.gr)\nTags: Raptors Μπουλς ΝΒΑ Πέισερς Χοκς


Ιατρική – ΑΛΦΕΙΟΣ ΠΟΤΑΜΟΣ\n[ … Κορυφαίοι Έλληνες επιστήμονες και ερευνητές όλων των ειδικοτήτων, θα συζητήσουν (σ.σ. πραγματοποιήθηκε στην Αθήνα στις 16 και 17 Απριλίου 2016 στο Εκθεσιακό και Συνεδριακό Κέντρο METROPOLITAN EXPO) , μέσα σε δώδεκα επιστημονικές ημερίδες (που υποστηρίζονται από δώδεκα ελληνικούς επιστημονικούς φορείς), εγκεκριμένες από τον ΕΟΦ και τον ΣΦΕΕ, για τις τελευταίες μεγάλες προκλήσεις […]\nΤΑ ΟΡΓΑΝΑ ΤΩΝ ΣΩΜΑΤΩΝ ΜΑΣ, ΜΕ ΝΟΜΟΥΣ ΕΧΟΥΝ ΚΑΤΑΣΧΕΘΕΙ ΚΑΙ ΕΙΝΑΙ ΣΤΟ ΕΛΕΟΣ ΜΙΑΣ ΔΗΛΩΣΗΣ ΜΑΣ, ΠΟΥ ΠΡΕΠΕΙ ΝΑ ΓΙΝΕΙ ΠΡΙΝ ΚΑΤΑΣΤΟΥΜΕ “ΕΓΚΕΦΑΛΙΚΑ ΝΕΚΡΟΙ” ΚΑΙ ΚΑΤΟΠΙΝ ΣΥΝΑΙΝΕΣΗΣ ΤΗΣ “ΟΙΚΟΓΕΝΕΙΑΣ” ΜΑΣ, (…ΟΧΙ ΤΩΝ ΣΥΓΓΕΝΩΝ ΜΑΣ…). ΑΛΛΙΩΣ ΕΙΜΑΣΤΕ ΟΛΟΙ ΥΠΟΧΡΕΩΤΙΚΑ ΔΩΡΗΤΕΣ ΟΡΓΑΝΩΝ, ΕΙΤΕ ΤΟ ΘΕΛΟΥΜΕ, ΕΙΤΕ ΔΕΝ ΤΟ ΘΕΛΟΥΜΕ, ΕΠΕΙΔΗ ΜΑΣ ΤΟ ΕΠΙΒΑΛΕΙ Ο ΝΟΜΟΣ ! […]\nArtemis Sorras ΣΥΝΕΛΛΗΝΕΣ ΜΟΥ ΠΡΟΣΟΧΗ ΜΕΓΑΛΗ ΠΡΟΣΟΧΗ ΕΝΑ ΣΧΕΔΙΟ ΤΩΝ ΑΠΟΣΤΑΤΩΝ ΚΑΙ ΟΛΩΝ ΤΩΝ ΥΠΗΡΕΤΩΝ ΤΟΥΣ ΠΟΥ ΖΟΥΝ ΑΝΑΜΕΣΑ ΜΑΣ ΚΑΙ ΠΟΥ ΕΞΕΛΙΣΕΤΕ ΣΕ ΟΛΟΝ ΤΟΝ ΠΛΑΝΗΤΗ ΜΑΣ ΜΕ ΣΚΟΠΟ ΤΟΝ ΑΦΑΝΙΣΜΟ ΤΩΝ ΠΡΑΓΜΑΤΙΚΩΝ ΑΝΘΡΩΠΩΝ ΕΙΝΑΙ ΤΟ ΠΥΡΙΤΙΟ ΑΥΤΟ ΜΕ ΤΗΝ ΕΠΕΞΕΡΓΑΣΙΑ ΚΑΙ ΧΡΗΣΗ ΠΟΥ ΤΟΥ ΚΑΝΟΥΝ ΟΙ ΑΠΟΣΤΑΤΕΣ ΖΩΑΑΑΑΑΑΑΑ ΕΧΕΙ ΩΣ ΑΠΟΤΕΛΕΣΜΑ ΝΑ ΚΑΕΙ ΤΙΣ […]\nΗ δρ. Αμαλία Αγγελή επικεφαλής του Τμήματος Χημείας του Πανεπιστημίου του Λιντς της Βρετανίας, εφηύρε υγρή ουσία που αναπλάθει φυσικά τα δόντια! Το πεπτίδιο Ρ11-4Ο, «αναγεννά» οργανικά την αδαμαντίνη, και καθιστά τον οδοντιατρικό τροχό ξεπερασμένη τεχνολογία.Όπως ανακοίνωσε η ίδια η επικεφαλής της ερευνητικής ομάδας:«Πρόκειται για ένα διάλυμα μιας μικρής πρωτεΐνης, του πεπτιδίου Ρ11-4, το οποίο […]\n21 Δεκεμβρίου, 2014 Αλφειός ΠοταμόςΑφήστε ένα σχόλιο για το Ελληνίδα επιστήμονας εφηύρε ουσία που αναπλάθει φυσικά τα δόντια!\nΑΝΑΚΑΛΥΨΗ ΠΟΥ ΑΝΤΙΚΑΘΙΣΤΑ ΤΟΝ «ΤΡΟΜΑΚΤΙΚΟ» ΤΡΟΧΟ Η δρ. Αμαλία Αγγελή επικεφαλής του Τμήματος Χημείας του Πανεπιστημίου του Λιντς της Βρετανίας, εφηύρε υγρή ουσία που αναπλάθει φυσικά τα δόντια! Το πεπτίδιο Ρ11-4Ο, «αναγεννά» οργανικά την αδαμαντίνη, και καθιστά τον οδοντιατρικό τροχό ξεπερασμένη τεχνολογία. Όπως ανακοίνωσε η ίδια η επικεφαλής της ερευνητικής ομάδας: «Πρόκειται για ένα διάλυμα […]\nΗ ΥΠΕΡΤΡΟΦΗ !! FAGOPYRUM esculentum, (Φαγόπυρο), (μαυροσίταρο) ή крупа гречневая ( γκρέτσκα ) !!\n26 Νοεμβρίου, 2014 26 Νοεμβρίου, 2014 Αλφειός ΠοταμόςΑφήστε ένα σχόλιο για το Η ΥΠΕΡΤΡΟΦΗ !! FAGOPYRUM esculentum, (Φαγόπυρο), (μαυροσίταρο) ή крупа гречневая ( γκρέτσκα ) !!\nΦΑΓΟΠΥΡΟ ή ΜΑΥΡΟΣΙΤΑΡΟ ή крупа гречневая ( γκρέτσκα ) Η ΥΠΕΡΤΡΟΦΗ ΠΟΥ ΠΡΕΠΕΙ ΝΑ ΜΠΕΙ ΣΤΗΝ ΚΑΘΗΜΕΡΙΝΗ ΔΙΑΤΡΟΦΗ ΜΑΣ !!! ΕΙΝΑΙ ΤΟΣΑ ΠΟΛΛΑ ΑΥΤΑ ΠΟΥ ΠΡΟΣΦΕΡΕΙ ΣΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΜΑΣ !!! ΕΙΔΙΚΑ ΣΤΗΝ ΑΝΤΙΜΕΤΩΠΙΣΗ ΤΗΣ ΚΑΤΑΣΤΡΟΦΗΣ ΠΟΥ ΠΡΟΚΑΛΕΙ Η ΓΛΟΥΤΕΝΗ ΠΟΥ ΠΕΡΙΕΧΟΥΝ ΤΑ ΑΛΕΥΡΑ ( εκτός της Ζέας ) ΣΤΟ λεπτό έντερο μας ΜΕ ΑΠΟΤΕΛΕΣΜΑ […]\n21 Νοεμβρίου, 2014 21 Νοεμβρίου, 2014 Αλφειός ΠοταμόςΑφήστε ένα σχόλιο για το Φορολογούν τους εθελοντές αιμοδότες! (Βίντεο)\nΚΑΤΑΚΤΗΤΕΣ: ΔΙΝΕΙΣ ΑΙΜΑ; ΑΡΑ ΕΙΣΑΙ ΕΠΙΤΗΔΕΥΜΑΤΙΑΣ!!! ΘΑ ΠΛΗΡΩΣΕΙΣ… !!!! ΕΧΕΙΣ ΚΕΡΔΟΣ ΚΙ ΕΜΕΙΣ ΘΑ ΣΟΥ ΠΙΟΥΜΕ ΤΟ ΑΙΜΑ… !!! ΕΓΚΛΗΜΑΤΙΕΣ ΟΛΚΗΣ !!! ΒΑΜΠΙΡ… Ένα ακόμη απίστευτο περιστατικό φορολόγησης συνέβη στην χώρα μας. Το υπουργείο οικονομικών φορολογεί ακόμα και την αιμοδοσία! Όπως κατήγγειλε ο πρόεδρος της Ένωσης Αιμοδοτικών Συλλόγων Καβάλας Αντώνης Καραγιαννίδης, μιλώντας το πρωί στο Mega […]\n21 Ιουλίου, 2014 21 Ιουλίου, 2014 Αλφειός ΠοταμόςΑφήστε ένα σχόλιο για το Φρικιαστική ανακάλυψη-Δείτε τι υπήρχε στην πτήση MH17! Ο ΑΠΟΛΥΤΟΣ ΔΟΛΟΣ ΑΝ ΑΛΗΘΕΥΕΙ!\nΓιάννης Καλογερόπουλος ΜΕΤΑ ΤΟΥΣ …. ΖΩΝΤΑΝΟΥΣ ΕΠΙΒΑΤΕΣ ΚΑΙ ΠΟΛΛΑ ΠΤΩΜΑΤΑ ΣΕ ΠΡΟΧΩΡΙΜΕΝΗ ΑΠΟΣΥΝΘΕΣΗ ΚΑΙ ΧΩΡΙΣ ΑΙΜΑ ΣΤΟ ΑΕΡΟΠΛΑΝΟ ΠΟΥ ΣΥΝΕΤΡΙΒΕΙ ΤΗΣ ΠΤΗΣΗΣ ΜΗ17 ΚΑΙ ΠΕΡΑΣΑΝ ΤΕΛΩΝΕΙΟ ΣΤΗΝ ΟΛΛΑΝΔΙΑ ΑΠΟ ΙΣΡΑΗΛΙΝΗ ΕΤΑΙΡΕΙΑ… Η καταστροφή μιας βιολογικής βόμβας;Ανασύροντας το αποκρουστικό φορτίο της MH17 με μολυσμένα πτώματα στραγγισμένα απο το αίμα τους.Του Yoichi Shimatsu, 7-19-14 (μεταφρασμένο απο τα Αγγλικά). Ο Yoichi […]\nΑΡΘΡΟ ΤΟΥ ΠΡΟΕΔΡΟΥ ΤΟΥ ΕΙ END Ε. ΛΑΜΠΡΑΚΗ ΣΤΟ ΠΕΡΙΟΔΙΚΟ “ΟΜΟΙΟΠΑΘΗΤΙΚΗ ΙΑΤΡΙΚΗ”. Η ΘΕΡΑΠΕΙΑ, Η ΙΑΣΙΣ, Η ΥΓΕΙΑ ΩΣ ΕΠΙΧΕΙΡΗΣΗ ΚΑΙ Η ΒΙΟΛΟΓΙΚΗ ΑΘΑΝΑΣΙΑ\n1 Ιουνίου, 2014 1 Ιουνίου, 2014 Αλφειός ΠοταμόςΑφήστε ένα σχόλιο για το ΑΡΘΡΟ ΤΟΥ ΠΡΟΕΔΡΟΥ ΤΟΥ ΕΙ END Ε. ΛΑΜΠΡΑΚΗ ΣΤΟ ΠΕΡΙΟΔΙΚΟ “ΟΜΟΙΟΠΑΘΗΤΙΚΗ ΙΑΤΡΙΚΗ”. Η ΘΕΡΑΠΕΙΑ, Η ΙΑΣΙΣ, Η ΥΓΕΙΑ ΩΣ ΕΠΙΧΕΙΡΗΣΗ ΚΑΙ Η ΒΙΟΛΟΓΙΚΗ ΑΘΑΝΑΣΙΑ\nArtemis Sorras ΣΥΝΕΛΛΗΝΕΣ ΑΥΤΟ ΤΟ ΑΠΟΣΤΑΤΙΚΟ ΔΟΓΜΑΤΙΣΜΕΝΟ ΚΑΘΑΡΜΑ ΔΕΝ ΜΑΣ ΕΙΠΕ ΠΟΙΟΣ ΤΟ ΠΛΗΡΩΣΕ ΠΟΙΟ ΚΡΑΤΟΣ ΠΟΙΑ ΥΠΗΡΕΣΙΑ [ ΚΑΤΑΡΑΜΕΝΕ ΕΠΙΣΤΗΜΟΝΑ ΠΟΥ ΕΔΩΣΕΣ ΟΡΚΟ ΓΙΑ ΝΑ ΥΠΗΡΕΤΕΙΣ ΤΟΝ ΑΝΘΡΩΠΟ ΚΑΙ ΟΛΟΙ ΟΣΟΙ ΕΔΩΣΑΝ ΟΡΚΟ ΓΙΑ ΤΟΝ ΑΝΘΡΩΠΟ ΚΑΙ ΤΟΥΣ ΛΑΟΥΣ ] ΑΠΟ ΠΟΙΑ ΧΡΗΜΑΤΑ ΣΥΝΕΛΛΗΝΕΣ ΚΑΙ ΑΝΘΡΩΠΟΙ ΤΟΥ ΠΛΑΝΗΤΗ ΓΑΙΑ ΑΠΟ ΤΑ ΔΙΚΑ ΜΑΣ ΧΡΗΜΑΤΑ […]\nΑποκαλύψεις Αρτέμης Σώρρας λαμόγια πολιτικοί Ελληνική Ιστορία Οικονομία εκδηλώσεις END Δημοτικές Εκλογές Χάζαροι Ελληνισμός Γερμανία ανθέλληνες Υγεία ΕΝΕΡΓΟΙ ΠΟΛΙΤΕΣ Αρχαιολογία κόμματα ΣΥΝΕΛΕΥΣΗ Ε.ΣΥ. Πολιτισμός Καταπιστεύματα Τουρκία Επικαιρότητα συνομωσίες Νέμεσις Τράπεζες Ευρωεκλογές Έλληνες Εβραίοι συνεντεύξεις ΔΗΜΟΙ Θρησκείες Δόλος ΗΠΑ Λαθροεισβολείς ΜΜΕ ΔΗΜΟΚΡΑΤΙΑ εσχάτη προδοσία ΕΛΛΗΝΩΝ ΣΥΝΕΛΕΥΣΙΣ Παγκοσμιοποιητές Γενοκτονίες εκπομπές Χριστιανισμός αντιδράσεις καταστροφές Ελλάδα Δικαιοσύνη


Έξαλλος ο Τομ Χάρντι όταν ρεπόρτερ τον ρώτησε για τη σεξουαλικότητα του!VIDEO | Star.gr\nΈξαλλος ο Τομ Χάρντι όταν ρεπόρτερ τον ρώτησε για τη σεξουαλικότητα του!VIDEO\nΤο περιστατικό συνέβη κατά την διάρκεια συνέντευξης Τύπου, με τον 37χρονο σταρ να «ταπεινώνει» τον δημοσιογράφο\nΠοιος είδε τον Τομ Χάρντι και δεν τον φοβήθηκε όταν κατά την διάρκεια συνέντευξης Τύπου που έδινε στο Διεθνές Φεστιβάλ του Τορόντο για την νέα του ταινία «Legend», ένας δημοσιογράφος τον ρώτησε για την σεξουαλικότητα του!\nΟ ρεπόρτερ ονόματι Γκρέϊεμ Κόλμαν από το site Daily Xtra, έκανε το λάθος να συγκρίνει τον χαρακτήρα που υποδύεται ο 37χρονος σταρ στην νέα του ταινία, με σχετικές δηλώσεις που είχε κάνει (ο Χάρντι) το 2008, λέγοντας τότε ότι «φυσικά και είχα σχέσεις με άνδρες. Ηθοποιός είμαι.Εχ�� παίξει με τα πάντα και με όλους».\nΓια την ακρίβεια, η ερώτηση του δημοσιογράφου στη συνέντευξη Τύπου, ήταν:\n«Στην ταινία, υποδύεστε τον Ρόνι ο οποίος είναι πολύ ανοιχτός με την σεξουαλικότητα του. Εσείς πάλι, σε δηλώσεις που είχατε κάνει στο παρελθόν, αφήσατε υπονοούμενα για την σεξουαλικότητα σας. Το βρίσκετε δύσκολο για τους celebrities να μιλούν ανοιχτά για τον σεξουαλικό προσανατολισμό τους;»\nΑυτά άκουσε και ο Χάρντι, ο οποίος αγρίεψε, διέκοψε τον δημοσιογράφο και τον ρώτησε:\n«Τι στο καλό μου λες; Ποια ακριβώς είναι η ερώτηση σου;»\nΟ δημοσιογράφος ανταπάντησε πως «δεν το βρίσκω και τόσο δύσκολο για τους stars να μιλούν για την σεξουαλικότητα τους».\n«Δηλαδή με ρωτάς ποια είναι η σεξουαλικότητα μου;» τον ξαναρώτησε ο Χάρντι, με τον ρεπόρτερ να απαντά «βεβαίως» και τον 37χρονο ηθοποιό να τον «κόβει», λέγοντας του «γιατί; Σε ευχαριστώ», τελειώνοντας μια και καλή τη συζήτηση.\nΝα σημειώσουμε, πως ο 37χρονος Τομ Χάρντι είναι παντρεμένος με την βρετανίδα ηθοποιό Σαρλότ Ρίλεϊ, η οποία είναι έγκυος στο πρώτο τους παιδί. Ο ηθοποιός έχει επίσης έναν 7χρονο γιο από προηγούμενη σχέση του, ενώ στο παρελθόν ήταν παντρεμένος με την Σάρα Γουόρντ πριν πάρουν διαζύγιο το 2004.\nΌσο για τις δηλώσεις του 2008; Το 2011 σε συνέντευξη του στο «Marie Claire» βγήκε και τις διέψευσε, λέγοντας πως όσα είχε πει, παρερμηνεύτηκαν και αποδόθηκαν λάθος.\nΔΕΙΤΕ ΣΤΟ VIDEO ΤΟΝ ΕΚΝΕΥΡΙΣΜΟ ΤΟΥ ΗΘΟΠΟΙΟΥ.


Προγνωστικά Στοιχήματος | Από τη Ρωσία με… φόβο! | Kingbet.net\nΑπό τη Ρωσία με… φόβο!\nΔεν το λέω εγώ το περί φόβου για την αποψινή αναμέτρηση της Βιγιαρεάλ στην Αγία Πετρούπολη. Τα ισπανικά media το μεταφέρουν...\nΠαραδόξως, δεν ζορίστηκα ιδιαίτερα για να ξεχωρίσω τα προγνωστικά από το αποψινό κουπόνι των πρώτων αγώνων στους «16» του Γιουρόπα Λιγκ. Για να πω την αμαρτία μου, την επιλογή μου την είχα κάνει από το… Σάββατο, βλέποντας τη Βιγιαρεάλ να χάνει εντός έδρας από την Αλαβές και να παραμένει στην επικίνδυνη ζώνη της Πριμέρα.\nΖενίτ - Βιγιαρεάλ\nΤο «κίτρινο υποβρύχιο», ξεκάθαρα, δεν είναι καλά. Εδώ και περίπου τρεις μήνες, δύο νίκες έχει κάνει σε όλες τις διοργανώσεις. Μοιραία φυσικά αυτό που «καίει» τους ανθρώπους του ισπανικού συλλόγου δεν είναι το κυνήγι μιας ευρωπαϊκής διάκρισης, που – κακά τα ψέματα – δεν μοιάζει και πολύ εφικτή, αλλά η αποφυγή ενός καταστροφικού αποκλεισμού.\nΔεν είναι λοιπόν τυχαίο, που όλα τα ισπανικά media που ακολούθησαν την αποστολή της Βιγιαρεάλ στην Αγία Πετρούπολη για το ματς με τη Ζενίτ, ξεκάθαρα κάνουν λόγο για ενδεκάδα με αναπληρωματικούς απόψε (κάτι που ίσχυε πάντως σε όλη την μέχρι στιγμής πορεία στο Γιουρόπα Λιγκ), αφού το επερχόμενο ματς, το τοπικό ντέρμπι με τη Λεβάντε, στο πρωτάθλημα αξιολογείται ως (πολύ πιο) σημαντικό.\nΔεν ξέρω, παραδοσιακά κάτι τέτοιες επιλογές βγάζουν στον αφρό τα καλύτερα των αναπληρωματικών, αποδιοργανώνουν αντιπάλους, γενικά ενίοτε δεν λειτουργούν υπέρ των… αντιπάλων. Προσωπικά, θα προτιμούσα να έπαιζε η Βιγιαρεάλ απόψε με τους βασικούς της. Πάντως, είναι ενδεικτικός και ο τρόπος με τον οποίο περιμένουν το ματς τα ισπανικά media. Η κορυφαία εφημερίδα Marca ενδεικτικά, παραφράζοντας την γνωστή ταινία, επισημαίνει στην ανταπόκριση της το: «Από τη Ρωσία με… φόβο». Και φόβος που προφανώς δεν αφορά τους γηπεδούχους…\nΟπως και να έχει, θεωρώ τη Ζενίτ ξεκάθαρο φαβορί. Μπορεί να έφτυσε αίμα στον προηγούμενο γύρο για να αποκλείσει τη Φενερμπαχτσέ, ωστόσο τη δουλειά την έκανε. Επέστρεψε και στις υποχρεώσεις της στο ρωσικό πρωτάθλημα (με εκτός έδρας νίκη επί της Ουράλ), για χρόνια κυνηγάει κάτι μεγάλο στην Ευρώπη και προφανώς έχει την ευκαιρία τουλάχιστον να πάρει κεφάλι, προβάδισμα πρόκρισης απόψε.\nΣτο 2.05 που τιμολογείται ο άσος της στον stoiximan, μοιάζει στα μάτια μου υπερτιμολογημένος και χωρίς ενοχές αγοράζεται.\nΖΕΝΙΤ - ΒΙΓΙΑΡΕΑΛ (Τελικό Αποτέλεσμα) 1 2.05\nΙΣΠΑΝΙΑ / Β Ισπανιας 22.9 2:54\nΝΟΥΜΑΝΘΙΑ - ΕΛΤΣΕ: Προέκυψαν απουσίες στη γηπεδούχο\nΝΟΡΒΗΓΙΑ / Β Νορβηγιας 22.9 2:54\nΣΤΡΟΜΕΝ - ΣΟΓΚΝΤΑΛ: “Καίγονται” για διαφορετικούς λόγους\nΙΣΠΑΝΙΑ / Β Ισπανιας 22.9 2:51\nΧΙΡΟΝΑ - ΛΑΣ ΠΑΛΜΑΣ: Ντεμπούτο Τζόναταν Βιέρα στη Λας Πάλμας\nΝΟΡΒΗΓΙΑ / Β Νορβηγιας 22.9 2:50\nΝΕΣΤ ΣΟΤΡΑ - ΣΚΕΪΝΤ: Αλύγιστη στο Αγκότνες\nΙΣΠΑΝΙΑ / Β Ισπανιας 22.9 2:48\nΠΟΝΦΕΡΑΝΤΙΝΑ - ΟΒΙΕΔΟ: Αποστολή με εκπλήξεις στην Οβιέδο


Αντί δρομολογίων σκληρό πορνό μέρα μεσημέρι - στο Καρφί\nΑντί δρομολογίων σκληρό πορνό μέρα μεσημέρι\nΆναυδοι έμειναν οι τουρίστες και όσοι άλλοι βρέθηκαν πρόσφατα στον σταθμό λεωφορείων στην πόλη Κουριτίμπα, στην Βραζιλία. Σε ώρα αιχμής και ενώ ο σταθμός ήταν γεμάτος με κόσμο που περίμενε να ταξιδέψει, ξαφνικά στην οθόνη των δρομολογίων, αντί για τις ώρες άφιξης και αναχώρησης των λεωφορείων, εμφανίστηκαν σκηνές σκληρού πορνό!\nΕπί δεκαπέντε λεπτά οι επιβάτες, ανάμεσά τους και μικρά παιδιά, παρακολουθούσαν τις απίστευτες σκηνές, ενώ το προσωπικό του σταθμού προσπαθούσε σοκαρισμένο να σταματήσει την αναπάντεχη προβολή…\nΤι είχε συμβεί όμως; Σύμφωνα με την επιχείρηση αστικών συγκοινωνιών της Κουριτίμπα άγνωστοι χάκερ μπήκαν στις οθόνες του σταθμού και άλλαξαν το πρόγραμμα των δρομολογίων με ένα βίντεο με σκληρό πορνό. Πολλοί από τους επιβάτες φωτογράφισαν με τα κινητά τους τηλέφωνα το επίμαχο βίντεο και ανέβασαν τις φωτογραφίες στο διαδίκτυο, όπου και έγιναν viral.\nΣύμφωνα με την επιχείριση αστικών συγκοινωνιών της πόλης η υπηρεσία ηλεκτρονικού εγκλήματος προσπαθεί να εντοπίσει τους χάκερ, ενώ εκπρόσωπος της δημοτικής αρχής της Κουριτίμπα δήλωσε ότι ζήτησε από την εταιρεία που είναι υπεύθυνη για τις οθόνες των δρομολογίων του σταθμού να βελτιώσει τα συστήματα ασφαλείας.\nΜε δεδομένο ότι η πόλη έχει πληθυσμό δύο εκατομμύρια κατοίκους, μπορεί κανείς να υπολογίσει ότι ένας μεγάλος αριθμός ανθρώπων παρακολούθησε άθελά του το βίντεο.\nΧαράς ευαγγέλια στο Μαξίμου για το τρίτο μνημόνιο – Τι λέει το non paper


Αντιπεριφερειάρχης Δράμας, Γρηγόρης Παπαεμμανουήλ: Δελτίο εβδομαδιαίας δραστηριότητας - 28 Μαρτίου έως 3 Απριλίου - Χρονικά της Δράμας\nΑρχική Πολιτική Αντιπεριφερειάρχης Δράμας, Γρηγόρης Παπαεμμανουήλ: Δελτίο εβδομαδιαίας δραστηριότητας – 28 Μαρτίου έως 3...\nΑντιπεριφερειάρχης Δράμας, Γρηγόρης Παπαεμμανουήλ: Δελτίο εβδομαδιαίας δραστηριότητας – 28 Μαρτίου έως 3 Απριλίου\nΟ Αντιπεριφερειάρχης Δράμας Γρηγόρης Παπαεμμανουήλ, την εβδομάδα από Δευτέρα 28 Μαρτίου έως Κυριακή 3 Απριλίου, είχε την ακόλουθη δραστηριότητα:\nΔευτέρα 28 Μαρτίου:\nΈγινε σύσκεψη, στην Αίθουσα Αυτοδιοίκησης της Π.Ε. Δράμας, με επιθεωρητές κλιμακίων της αρμόδιας υπηρεσίας της Ευρωπαϊκής Επιτροπής και συγκεκριμένα, από τον Πολωνό κ. Pawel Skublicki και τον Κύπριο κ. Σωτήρη Χριστοφή, με τον Προϊστάμενο του Τμήματος Κτηνιατρικής Π.Ε. Δράμας κ. Ανέστη Παπαδούδη και λοιπούς υπηρεσιακούς παράγοντες, σχετικά με Ζωικά Υποπροϊόντα (π.χ. σφαγεία, κλίβανους, τεμαχιστήρια, κρεοπωλεία, υπεραγορές, εκτροφές), ενώ ακολούθησαν και επιτόπιοι σχετικοί έλεγχοι σε μονάδες παραγωγής και διαχείρισης ΖΥΠ στον Νομό Δράμας.\nΣυνάντηση εργασίας, στο γραφείο του, στο Διοικητήριο, με το Προεδρείο του Δ.Σ. του Συνδέσμου Εργοληπτών Δημοσίων Έργων Ν. Δράμας και συγκεκριμένα, με τον Πρόεδρο κ. Κωνσταντίνο Βουγιουκλή, τον Αντιπρόεδρο κ. Αναστάσιο Τοπτσίδη, τον Ταμία κ. Κωνσταντίνο Λαμπράκη και το μέλος κ. Ηλία Σιδηρόπουλο, για προβλήματα του κλάδου, καθώς και για θέματα τεχνικών έργων και έργων υποδομής χωρικής αρμοδιότητας της Π.Ε. Δράμας.\nΕπίσης έγινε συνάντηση εργασίας με τον Αντιδήμαρχο Καθαριότητας – Ανακύκλωσης και Κοινοτήτων Δήμου Δράμας κ. Ιωάννη Εφραιμίδη και τον Προϊστάμενο του Τμήματος Περιβάλλοντος & Υδροοικονομίας Π.Ε. Δράμας κ. Ευάγγελο Μαλκάκη, όπου συζητήθηκαν τρόποι συντονισμού των υπηρεσιών για θέματα καθαριότητας και περιβάλλοντος.\nΜαζί με τον Δήμαρχο Παρανεστίου κ. Αναστάσιο Καγιάογλου και υπηρεσιακούς παράγοντες, είχε επιτόπια επίσκεψη και επίβλεψη, κατά την ολοκλήρωση του έργου κατασκευής του τοιχίου αντιστήριξης στον οικισμό Στέρνας του Δήμου Παρανεστίου σε μήκος 40μ. περίπου, με χρηματοδότηση από το Υπουργείο Εσωτερικών. Η υλοποίηση του έργου έγινε με διαβαθμική προγραμματική σύμβαση από την Υπηρεσία Τεχνικών Έργων της Π.Ε. Δράμας, τόσο σε επίπεδο μελέτης, όσο και στην επίβλεψη.\nΤετάρτη 30 Μαρτίου – Πέμπτη 31 Μαρτίου:\nΜετέβη στην Κωνσταντινούπολη, μετά από σχετική πρόσκληση της Ομοσπονδίας Συλλόγων Ιεροψαλτών Ελλάδας (ΟΜ.Σ.Ι.Ε), για συνάντηση με τον Παναγιώτατο Οικουμενικό Πατριάρχη κ.κ. Βαρθολομαίο, με το Διοικητικό Συμβούλιο του Συλλόγου Μουσικόφιλων του Πέραν και λοιπούς παράγοντες του Οικουμενικού Πατριαρχείου. Με τις συναντήσεις και τις συσκέψεις αυτές, έγινε ένα σημαντικό βήμα για τη δημιουργία του πρώτου διεθνώς Μουσικού Οικοσυστήματος για τη Βυζαντινή Μουσική με την επωνυμία “PSALTOPOLIS” στην πόλη της Δράμας.\nΕπισκέφθηκε, μαζί με υπηρεσιακούς παράγοντες, τις εγκαταστάσεις του Ιππικού Όμιλου Δοξάτου, όπου ενημερώθηκε για τα προβλήματα που υπάρχουν και τις παρεμβάσεις που μπορούν να γίνουν από την πλευρά της Αντιπεριφέρειας για τη καλύτερη διεξαγωγή των επικείμενων αγώνων στις 2 Μαΐου.\nΥπό τον συντονισμό του, πραγματοποιήθηκε σύσκεψη φορέων και παραγόντων, εκπροσώπων όλων των Δήμων και των οινοποιητικών επιχειρήσεων του Νομού, σχετικά τον σχεδιασμό, την οργάνωση και τον προγραμματισμό των εκδηλώσεων της φετινής διοργάνωσης της «ΔΡΑΜΟΙΝΟΓΝΩΣΙΑΣ».\nΈγινε επίσκεψη το 4ο Νηπιαγωγείο Δράμας, όπου, με αφορμή την Παγκόσμια Ημέρα Παιδικού Βιβλίου, διένειμε στους μικρούς μαθητές το παιδικό βιβλίο της δραμινής συγγραφέως Δήμητρας Στεφανίδου με τίτλο: «Ο Λούπυ Πυγολαμπίδας και το Φως του Φεγγαριού».\nΠαρευρέθηκε στην παρουσίαση του βιβλίου του Γιώργου Αλβανόπουλου, Δάσκαλου-Προϊστάμενου ΚΕ.Δ.Α.Σ.Υ. με τίτλο «Δος μου μία εφκ3ρία», που πραγματοποιήθηκε στη Μεγάλη Αίθουσα του Δημοτικού Ωδείου Δράμας και διοργάνωσε ο Σύλλογος Γονέων Παιδιών με Δυσλεξία και Μαθησιακές Δυσκολίες Ν. Δράμας.\nΧαιρέτησε και έκανε απονομές στους Σκακιστικούς αγώνες (ατομικούς και ομαδικούς) Δημοτικών, Γυμνασίων και Λυκείων της Δράμας που πραγματοποίησαν το Γραφείο Φυσικής Αγωγής Δράμας, ο Σκακιστικός Όμιλος και η Ένωση Σκακιστών Δράμας, στον χώρο του Μουσικού Σχολείου Δράμας.\nΧαιρέτησε και έκανε απονομές, στους Πανελλήνιους Αγώνες Διάθλου που έγιναν στο Χιονοδρομικό Κέντρο Φαλακρού, σε διοργάνωση από την Ελληνική Ομοσπονδία Χειμερινών Αθλημάτων και τον Ορειβατικό Σύλλογο Δράμας, όπου συμμετείχαν 100 περίπου αθλητές και αθλήτριες από διάφορους Συλλόγους της Ελλάδας. Κατά την επίσκεψή του στο Χιονοδρομικό Κέντρο Φαλακρού, επέβλεψε την έναρξη των εργασιών συντήρησης και εκσυγχρονισμού των αναβατήρων της Διθέσιας καρέκλας και του «Παππού».\nΠροηγούμενο άρθροΔιακρίσεις δραμινών αθλητών στο 1ο δρομικό τέτραθλο της Ελευθερούπολης\nΕπόμενο άρθροΜνήμη: Νίκου Κωνσταντινίδη του Αθανασίου


Naxios Το πρώτο blog των Κυκλάδων: Συνεδρίαση Οικονομικής Επιτροπής Περιφέρειας Ν. Αιγαίου την Πέμπτη 21/06/2012 ώρα 12:00 με τηλεδιάσκεψη\nΣυνεδρίαση Οικονομικής Επιτροπής Περιφέρειας Ν. Αιγαίου την Πέμπτη 21/06/2012 ώρα 12:00 με τηλεδιάσκεψη\nΣυνεδρίαση της Οικονομικής Επιτροπής Περιφέρειας Ν. Αιγαίου θα πραγματοποιηθεί την Πέμπτη 21/06/2012 και ώρα 12:00 με τηλεδιάσκεψη, στα Καταστήματα της Περιφέρειας στη Σύρο (Πλατεία Τσιροπινά) και στη Ρόδο (Πλατεία Ελευθερίας 1), με θέματα:\n1. Έγκριση πρακτικών και μελών επιτροπής διαγωνισμού του έργου: «Συντήρηση Δημοτικού Οδικού Δικτύου του Δήμου Πάρου Νομού Κυκλάδων».\n2. Έγκριση πρακτικών και μελών επιτροπής διαγωνισμού του έργου: Συντήρηση Οδικού Δικτύου Νήσου Μυκόνου (χρήση 2012)».\n3. Έγκριση πρακτικών και μελών επιτροπής διαγωνισμού του έργου: «Συντήρηση Επαρχιακού Οδικού Δικτύου Νήσου Τήνου (2012)».\n4. Έγκριση πρακτικών και μελών επιτροπής διαγωνισμού του έργου: «Συντήρηση επαρχιακού οδικού\nδικτύου ν. Άνδρου (χρήση 2012).\n5. Έγκριση παράτασης προθεσμίας του έργου: «Αποκατάσταση Λιμένα Μέριχα νήσου Κύθνου».\n6. Έγκριση πρακτικών και μελών επιτροπής διαγωνισμού του έργου: «Συντήρηση Επαρχιακού Οδικού Δικτύου Νήσου Κύθνου (2012)».\n7. Καταβολή αποζημίωσης για τη διενέργεια ελέγχων χορήγησης αδειών σύμφωνα με τα οριζόμενα από το Ν.3325/2005 και την ΚΥΑ 7814/614/2005 περί καθορισμού παραβόλων.\n8. Έγκριση διενέργειας Πρόχειρου Μειοδοτικού Διαγωνισμού με έγγραφες και σφραγισμένες προσφορές και με κριτήριο κατακύρωσης τη χαμηλότερη τιμή για την προμήθεια εγκεκριμένων σκευασμάτων εντομοκτόνων για τον από εδάφους δολωματικό ψεκασμό ελαιοδέντρων στο πλαίσιο του Προγράμματος Συλλογικής Καταπολέμησης του Δάκου της ελιάς έτους 2012 στο Νομό Δωδεκανήσου.\n9. Έγκριση πρακτικών Διεθνούς Ανοικτού Μειοδοτικού Διαγωνισμού ανάθεσης υλοποίησης του έργου: «Ανάδειξη εργολάβου για την από εδάφους δολωματικό ψεκασμό ελαιοδέντρων των Περιφερειακών Ενοτήτων Δωδεκανήσου στο πλαίσιο του προγράμματος καταπολέμησης του Δάκου της ελιάς 2012».\n10. Έγκριση 1ου Α.Π.Ε. των εργασιών του έργου: «Έργα Οδοποιίας Δήμου Αστυπάλαιας (Αποκαταστάσεις)», ανάδοχος: ΖΗΚΑΣ ΓΕΩΡΓΙΟΣ & ΣΙΑ Ε.Ε.\n11. Έγκριση ανάθεσης προμήθειας δεκτών δορυφορικού εντοπισμού σημείων – θέσεων (GPS) διπλής συχνότητας με τα παρελκόμενα, προϋπολογισμού 20.000,00€.\n12. Έγκριση παράτασης προθεσμίας των εργασιών του έργου: «2ο Ολοήμερο Νηπιαγωγείο Ιαλυσού».\n13. Έγκριση παράτασης προθεσμίας των εργασιών του έργου: «Γυμνάσιο – Λύκειο Νισύρου».\n14. Έγκριση παράτασης προθεσμίας των εργασιών του έργου: «2ο Γυμνάσιο Κω».\n15. Εκδίκαση των ενστάσεων κατά του πρακτικού ΙΙ για την επιλογή του αναδόχου της οριστικής μελέτης με τίτλο «Τεχνικές μελέτες επέκτασης λιμένος Πηγαδιών Καρπάθου».\n16. Έγκριση πρακτικού αποσφράγισης και αξιολόγησης των Οικονομικών προσφορών του επαναδημοπρατούμενου Διαγωνισμού «Δημιουργία Τουριστικής Ταυτότητας για τα νησιά του Νοτίου Αιγαίου».\n17. Χορήγηση Εξουσιοδότησης Διενέργειας Διαγωνισμών.\n18. Μίσθωση χώρων Αρχείου – Κτηνιατρικού Ελέγχου για τη Π.Ε. Άνδρου.\n19. Αποδοχή χρηματοδότησης.\n20. Ανάθεση δικαστικών υποθέσεων.\n21. Έγκριση διαφόρων δαπανών – διάθεσης πιστώσεων.\n22. Έγκριση Δράσεων Κοινωνικής Μέριμνας.\n23. Έγκριση Δράσεων Πολιτισμού – Αθλητισμού της Περιφέρειας Νοτίου Αιγαίου.\n24. Εγκρίσεις μετακίνησης κ. Περιφερειάρχη, κ.κ. Αντιπεριφερειαρχών και Περιφερειακών Συμβούλων.


Xiaomi Mi 2/2S: και όμως θα αναβαθμιστεί σε MIUI 9 πέντε χρόνια μετά! - GizChina Greece\nJoker — 20 Ιουλίου 2017\nΑυτό παίζει και να αποτελεί ρεκόρ αν τελικά πραγματοποιηθεί! Το Xiaomi Mi 2/2S που κλείνει φέτος 5 χρόνια ζωής αναμένεται να αναβαθμιστεί επίσημα (και αυτό) σε MIUI 9, σύμφωνα με επίσημη δήλωση εκπροσώπου της Κινεζικής εταιρίας μέσω του λογαριασμού του στο Weibo!\nΗ απόφαση έχει ληφθεί εδώ και καιρό από υψηλόβαθμα στελέχη της εταιρίας, ειδικά μετά την επιβεβαίωση από τον ίδιο τον CEO της εταιρίας, Lei Yun, οτι η συσκευή έχει ακόμα φανατικούς κατόχους και περίπου 5 εκατομμύρια από αυτά λειτουργούν άριστα ακόμα! Έτσι όταν πολλοί fans της εταιρίας ρώτησαν στο Weibo για το αν θα αναβαθμιστεί σε MIUI 9 το πενταετίας Mi2/Mi2S η απάντηση που έλαβαν δεν ήταν «ναι» ή «όχι» αλλά «ΠΡΕΠΕΙ». Δεν έχουμε περισσότερες πληροφορίες αυτή την στιγμή για το πότε θα γίνει αυτό, αφού δεν αναμένεται να είναι μεταξύ των πρώτων μοντέλων της εταιρίας που θα αναβαθμιστούν (τα Xiaomi Mi 6 και Redmi Note 4 θα είναι πρώτα). Παρόλα αυτά η επιλογή της εταιρίας δείχνει οτι σέβεται τους πελάτες της, ακόμα και για συσκευές πενταετίας!\nTags: miui 9xiaomixiaomi mi 2xiaomi mi 2s\nNext post Apple iOS 10.3.3: διαθέσιμο για iPhone, iPad και iPod Touch\nPrevious post Gretel S55: νέος κλώνος του iPhone 7 Plus με τιμή κάτω από 100$


Μια πόλη υπό κατάργηση | Η ΚΑΘΗΜΕΡΙΝΗ\nΜια πόλη υπό κατάργηση\nΜε πόση ευκολία μεταστρέφεται το κλίμα -διαπίστωση που δεν δικαιολογεί καμία έκπληξη- το βλέπει κανείς στην Αθήνα που ετοιμάζεται για τα Χριστούγεννα του 2014. Θα τις θυμόμαστε αυτές τις γιορτές, καθώς συμπυκνώνουν σε μια κρίσιμη συγκυρία όλα όσα δεν θέλαμε να συμβούν. Χιλιάδες Αθηναίοι νιώθουν κάθε μέρα ολοένα και πιο πολύ ιδεολογικά άστεγοι και ψυχικά απομονωμένοι. Είναι ακριβώς αυτή η συνταγή που δημιουργεί την ένταση ανάμεσα σε αντίρροπες τάσεις: την παραίτηση και την εγρήγορση.\nΤο τελευταίο που χρειάζεται μα πόλη σαν την Αθήνα σήμερα είναι οι απογοητευμένοι πολίτες. Οι περισσότεροι από εμάς νιώθουμε, βεβαίως, κόπωση ή αισθανόμαστε προσβεβλημένοι από τη διαρκή υποτίμηση του ρόλου μας ως πολιτών, αλλά η κατάσταση στην Αθήνα, λόγω ακριβώς αυτής της πλήρους απορρύθμισης, απαιτεί ψυχραιμία και υπομονή. Τα δεδομένα των ημερών είναι, χωρίς αμφιβολία, ακραία. Η τρομοκρατική ενέργεια κατά της πρεσβείας του Ισραήλ, η κατάσταση των Σύρων προσφύγων, η επίθεση σε αστικό λεωφορείο, η διαρκής διακοπή της κυκλοφορίας, η κάθε άλλο παρά γιορτινή ατμόσφαιρα στην πόλη παραλύουν το πνεύμα της πρωτεύουσας από διαφορετικές αφετηρίες. Ο πολίτης αισθάνεται παγιδευμένος.\nΗ έννοια του εγκλωβισμού σε ένα καθεστώς ακινησίας, όπως τον αντιλαμβάνονται πολλοί πολίτες σήμερα στην Αθήνα, τείνει να προσλάβει καθολικές διαστάσεις. Και ενώ η πρωτεύουσα εξακολουθεί να λειτουργεί κατά ζώνες δραστηριοτήτων, η γενική εικόνα είναι αυτή μιας πόλης σε παραίτηση ή έστω σε αναμονή.\nΑκούω συχνά, όπως όλοι μας, για την απουσία, πλέον, ενός ηθικού κώδικα αξιών και για πολλούς, πάρα πολλούς συμπολίτες μας, όλων των γενεών, που δρουν χωρίς αρχές και ιδανικά. Ακόμη, πιο συχνά, αποδίδουμε σε αυτό ακριβώς το έλλειμμα ήθους την αποδιοργάνωση της κοινωνίας και τη ροπή σε ακραίες συμπεριφορές.\nΣε πολλές στιγμές στην Ιστορία έχουν παρατηρηθεί «ηθικά χάσματα», που ως αντίβαρο γεννούν σκόρπιες συσπειρώσεις αντίστασης στην παρακμή. Σε αυτό το σημείο βρίσκεται η ζωή στην Αθήνα σήμερα και η ομαλή έξοδος από αυτόν τον ψυχικό κλωβό δεν μπορεί να ακολουθήσει γραμμική ανάπτυξη. Οι διακυμάνσεις θα είναι ακόμη πολλές και, πιθανώς, ακραίες, αλλά η πίστη στην ανάγκη συγκράτησης της πόλης από την παραίτηση πρέπει να είναι η κορυφαία προτεραιότητα.\nΟι ανίσχυροι κερδοσκόποι


*** ΞΕΝΟΔΟΧΕΊΑ LA MAISON DELL'OROLOGIO, ΡΏΜΗ ***\nVia Dei Banchi Nuovi 19, Ρώμη, Ιταλία\nΤο La Maison Dell'Orologio Bed and Breakfast είναι ένα κατάλυμα 3-αστέρων που βρίσκεται περίπου 1.9 χλμ από 94 Tele.\nΤο κατάλυμα βρίσκεται 25 λεπτά με τα πόδια μακριά από Roma. Το κέντρο της Ρώμης απέχει 3 χλμ από το κατάλυμα.\nΤο La Maison Dell'Orologio Bed and Breakfast παρέχει 8 δωμάτια εξοπλισμένα με Wi-Fi, θυρίδα ασφαλείας για λάπτοπ, τηλεόραση, πρέσα παντελονιών και γραφείο εργασίας για μια ευχάριστη διαμονή στη Ρώμη. Οι επισκέπτες μπορούν να βρουν σεσουάρ, δωρεάν προϊόντα περιποίησης και ρόμπες σε κάθε μπάνιο.\nΑπέχει λίγα λεπτά από το σταθμό του μετρό Σταθμός Μετρό Spagna. Το ξενοδοχείο βρίσκεται περίπου 25 λεπτά οδικώς μακριά από το Ciampino αεροδρόμιο.\nΕκτός από 24ωρη ρεσεψιόν, υπηρεσία διανομής εφημερίδων και βοήθεια σχετικά με ξεναγήσεις / εύρεση εισιτηρίων, το ξενοδοχείο προσφέρει επίσης μηχάνημα ανάληψης μετρητών, αποθήκευση αποσκευών και ανελκυστήρα.\nLa Maison Dell'Orologio, Ιταλία\nLangolo Cortese Ρώμη\nTiare - 4* Αθήνα Ξενοδοχείο - kράτηση τώρα;\nGalaxy - 3* Αθήνα Ξενοδοχείο - kράτηση τώρα;\nPeriscope - 4* Αθήνα Ξενοδοχείο - kράτηση τώρα;\nPresident - 4* Αθήνα Ξενοδοχείο - kράτηση τώρα;\nLe Palais Art - 5* Πράγα Ξενοδοχείο - kράτηση τώρα;\nNh Collection President - 5* Μιλάνο Ξενοδοχείο - kράτηση τώρα;\nElectra - 5* Αθήνα Ξενοδοχείο - kράτηση τώρα;\nHoffmeister - 5* Πράγα Ξενοδοχείο - kράτηση τώρα;\nThe Charles - 4* Πράγα Ξενοδοχείο - kράτηση τώρα;\nYotel - 4* Νέα Υόρκη Ξενοδοχείο - kράτηση τώρα;\nCatalonia Plaza - 4* Βαρκελώνη Ξενοδοχείο - kράτηση τώρα;\nStarhotel Rosa Grand - 4* Μιλάνο Ξενοδοχείο - kράτηση τώρα;\nRoyal Court - 3* Πράγα Ξενοδοχείο - kράτηση τώρα;\nDerby - 4* Βαρκελώνη Ξενοδοχείο - kράτηση τώρα;\nGolf - 4* Πράγα Ξενοδοχείο - kράτηση τώρα;\nMontecarlo - 4* Βαρκελώνη Ξενοδοχείο - kράτηση τώρα;\nξενοδοχείο αλόη - 4* Πάφος Ξενοδοχείο - kράτηση τώρα;\nAtlantis The Palm - 5* Ντουμπάι Ξενοδοχείο - kράτηση τώρα;\nBurj Al Arab Jumeirah - 5* Ντουμπάι Ξενοδοχείο - kράτηση τώρα;\nRaffaello - 4* Μιλάνο Ξενοδοχείο - kράτηση τώρα;\nSabatino - 2* Μιλάνο Ξενοδοχείο - kράτηση τώρα;\nSentido Cypria Bay - 4* Πάφος Ξενοδοχείο - kράτηση τώρα;\nLexington - 4* Νέα Υόρκη Ξενοδοχείο - kράτηση τώρα;\nNapoleon - 4* Μιλάνο Ξενοδοχείο - kράτηση τώρα;\nBelleclaire - 4* Νέα Υόρκη Ξενοδοχείο - kράτηση τώρα;\nLasa Heights - 2* Πάφος Ξενοδοχείο - kράτηση τώρα;\n101 Holiday - 4* Μπανγκόκ Ξενοδοχείο - kράτηση τώρα;\nKing Royal Garden - 3* Μπανγκόκ Πανδοχείο - kράτηση τώρα;\nAs - 3* Lisboa Ξενοδοχείο - kράτηση τώρα;\nBaan Noppawong - 3* Μπανγκόκ Ξενοδοχείο - kράτηση τώρα;\nSunnehus - 3* Ζυρίχη Ξενοδοχείο - kράτηση τώρα;\nMediterranean Garden - 3* Σιντέ Ξενοδοχείο - kράτηση τώρα;\nLa Vita'S - 3* Σιντέ Ξενοδοχείο - kράτηση τώρα;\nAlberguinn - 3* Βαρκελώνη Hostel - kράτηση τώρα;\nHullett House - 5* Χονγκ Κονγκ Ξενοδοχείο - kράτηση τώρα;\nNang Ta Yon At Ban Thap Chang - 2* Μπανγκόκ Hostel - kράτηση τώρα;\nBarut Acanthus Side - 5* Σιντέ Ξενοδοχείο - kράτηση τώρα;\nConrad - 4* Ντουμπάι Ξενοδοχείο - kράτηση τώρα;\nSkystar - Χονγκ Κονγκ Ξενοδοχείο - kράτηση τώρα;\nWaldorf Towers - 5* Νέα Υόρκη Ξενοδοχείο - kράτηση τώρα;\nCachet Boutique Nyc - 4* Νέα Υόρκη Ξενοδοχείο - kράτηση τώρα;


Πέταξε για Βαρκελώνη η αποστολή του Ολυμπιακού - Νέα Κρήτη\nΠέταξε για Βαρκελώνη η αποστολή του Ολυμπιακού\nΑναχώρησε για τη Βαρκελώνη η αποστολή του Ολυμπιακού, όπου αύριο Παρασκευή (11/01, 21:45) αντιμετωπίζει την Μπαρτσελόνα στο πλαίσιο της 3ης αγωνιστικής του Top 16 της Ευρωλίγκας.\nΟι Πειραιώτες έχουν εξαιρετικά δύσκολο έργο κόντρα στην ομάδα του Τσάβι Πασκουάλ, η οποία έχουν μέχρι στιγμής το ίδιο ρεκόρ (μία νίκη, μία ήττα). Οι παίκτες του Γιώργου Μπαρτζώκα έχουν προετοιμαστεί κατάλληλα, γνωρίζοντας παράλληλα τη δυσκολία της αποστολής τους. Στόχος τους, φυσικά, δεν είναι άλλος από το «διπλό», με το οποίο θα μπουν σε θέση ισχύος στον όμιλό τους, ενώ θα εκτοξεύσει και την ψυχολογία τους, εν όψει της συνέχειας.\nΕκτός από τους δύο βαθμούς, που θα επιδιώξει να πάρει στη Βαρκελώνη ο Ολυμπιακός, η τεχνική ηγεσία αντιμετωπίζει την αυριανή αναμέτρηση κι ως κρας τεστ ασφαλών συμπερασμάτων. Κανείς δεν έχει ξεχάσει τι είχε συμβεί πριν από δύο εβδομάδες στη Βιτόρια, με την ήττα από την Κάχα Λαμποράλ, κι αν μη τι άλλο ο 47χρονος τεχνικός θέλει να διαπιστώσει εάν το πάθημα έγινα μάθημα για τους παίκτες του. Οι Πειραιώτες προπονήθηκαν σήμερα το πρωί (10/01) στο ΣΕΦ, ενώ δεν έχει προγραμματιστεί προπόνηση για το βράδυ, επί ισπανικού εδάφους.


Νότες Λογοτεχνίας: 1/2/2018 - 1/3/2018\nΑναρτήθηκε από Θεοδόσιος Π. Βαφειάδης στις 2:31 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Θεοδόσιος Π. Βαφειάδης στις 1:34 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΈνα βιβλίο για το αηδόνι της Θράκης (Χρόνης Αηδονίδης - 2017)\nΤο 2017 κυκλοφόρησε ένα βιβλίο για τον Χρόνη Αηδονίδη, από τον "Πολιτιστικό & Αθλητικό Οργανισμό Δήμου Βριλησσίων". Συγγραφέας ο Κώστας Παπασπήλιος, ο οποίος είχε την ευγενική καλοσύνη να μας αποστείλει τη συγκεκριμένη έκδοση που τιτλοφορείται "Το αηδόνι της Θράκης - Χρόνης Αηδονίδης", και τον ευχαριστούμε θερμά.\nΠρώτο ερώτημα που γεννάται. Πώς μπορεί κανείς να χωρέσει, σε 180 σελίδες και 50 φωτογραφίες, μια ζωή και μια καριέρα σαν αυτή του Χρόνη Αηδονίδη; Δύσκολο εγχείρημα, κάθε άλλο! Το βιβλίο αρχίζει με έναν πρόλογο του Γιώργου Νταλάρα και στη συνέχεια, 64 μικρά κεφάλαια των δύο - τριών σελίδων, τα οποία περιγράφουν σημαντικές συναντήσεις, στιγμές από τη ζωή και το έργο του καλλιτέχνη, αλλά και έθιμα της περιοχής όπου γεννήθηκε και έζησε τα πρώτα χρόνια.\nΟ Πολύδωρος Παπαχριστοδούλου και ο Παντελής Καβακόπουλος, οι Χαλκιάδες (Τάσος, Φώτης και Λάκης), ο Γιώργος Κόρος και η Ξανθίππη Καραθανάση, ο Σίμωνας Καράς και η Δόμνα Σαμίου, η Ελένη Καραϊνδρου και ο Νίκος Κυπουργός, είναι μερικά από τα πρόσωπα που περνούν από τη ζωή του Χρόνη Αηδονίδη και τις σελίδες του βιβλίου.\nΑν εξαιρέσουμε ορισμένα τυπογραφικά ίσως λάθη (π.χ. Χατζιδάκις και όχι Χατζηδάκις, Γκαϊφύλλιας και όχι Γκαϊφίλιας, Κατσιγιάννης και όχι Κατσίγιαννης, Διδυμότειχο και όχι Διδυμότοιχο, κ.λπ.) και μια επιδερμική εξιστόρηση ορισμένων γεγονότων και καταστάσεων (π.χ. η σχέση-συνεργασία του με τον Καρυοφύλλη Δοϊτσίδη...), είναι ένα καλό βιβλίο - φόρος τιμής στον Χρόνη Αηδονίδη. Όσο για τον κ. Παπασπήλιο (ο οποίος έχει γράψει και άλλα μουσικά βιβλία), έκανε μια φιλότιμη και καλοπροαίρετη προσπάθεια -θέλω να πιστεύω- να σκιαγραφήσει την προσωπικότητα του "Αηδονιού της Θράκης".\nΟ Χ.Α. στο πολιτιστικό ιστολόγιο της Θράκης "Να μείνουν μόνο τα τραγούδια":\nΗ πρώτη (2010) συνέντευξη: http://theovaf.blogspot.gr/2011/01/blog-post_26.html και η δεύτερη (2011) συνέντευξη: http://theovaf.blogspot.gr/2011/06/19062011_20.html\nΜουσικό ρεπορτάζ για συναυλία του Χ. Α. στην Αλεξανδρούπολη και αφιέρωμα στο "Αρχείο Μουσικολαογραφικής Παράδοσης Χρόνης Αηδονίδης": http://theovaf.blogspot.gr/2012/06/17.html\nΑφιέρωμα στο "Αρχείο Χρόνης Αηδονίδης": http://theovaf.blogspot.gr/2012/08/blog-post_638.html\nΧρόνης Αηδονίδης & Θανάσης Γκαϊφύλλιας: http://theovaf.blogspot.gr/2012/08/blog-post_4324.html (Αναστάσιμες Καμπάνες, ποίηση: Στέφανος Ιωαννίδης).\nΠαλιές συνεντεύξεις του Χρόνη Αηδονίδη στον Τάσο Κουτσοθανάση: http://theovaf.blogspot.gr/2011/12/blog-post_23.html\nΠερισσότερα, στον παρακάτω σύνδεσμο: http://theovaf.blogspot.gr/search/label/%CE%A7%CF%81%CF%8C%CE%BD%CE%B7%CF%82%20%CE%91%CE%B7%CE%B4%CE%BF%CE%BD%CE%AF%CE%B4%CE%B7%CF%82\nΑναρτήθηκε από Θεοδόσιος Π. Βαφειάδης στις 5:49 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Θεοδόσιος Π. Βαφειάδης στις 10:44 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟι "Εκδόσεις Πατάκη" (https://www.facebook.com/EkdoseisPataki/) έχουν βιβλία για όλα τα ενδιαφέροντα και για όλες τις ηλικίες. Ο κάθε αναγνώστης θα βρει αυτό που αναζητά.\nΑπό το πρόσφατο βιβλίο του οικονομολόγου Γιάνη Βαρουφάκη (Ανίκητοι Ηττημένοι, 2017) μέχρι την επανέκδοση του μυθιστορήματος "Η Κυρία Κούλα" (1978-2017) του Μένη Κουμανταρέα (1931-2014).\nΑπό το τελευταίο βιβλίο του Χ.Α.Χωμενίδη "Όσο πιο δυνατά με έδερνε, τόσο πιο δυνατά του τραγουδούσα" (2017) μέχρι το εξαίρετο ιστορικό πόνημα "1915 - ο εθνικός διχασμός" του Γιώργου Θ. Μαυρογορδάτου.\nΚαι βέβαια, βιβλία για τους μικρούς μας φίλους. Από τα καλύτερα, η σειρά "Πριγκίπισσα Αθηνά" της Στέλλας Κάσδαγλη (εικονογράφηση: Τόμεκ Γιοβάνης) και το "Λιβερίνος και Ρικάρντα" της Αγαθής Δημητρούκα (εικονογράφηση: Ιφιγένεια Καμπέρη).\nΤι συνέβη όταν ένας μικρός λαός αποφάσισε να αποδράσει από τη μόνιμη χρεοδουλοπαροικία που ερημοποιεί τη χώρα του; Οι ΑΝΙΚΗΤΟΙ ΗΤΤΗΜΕΝΟΙ είναι όλοι εκείνοι που το 2015 ξεπέρασαν τον φόβο του βαθέoς κατεστημένου και έφεραν την «Ελληνική Άνοιξη». Το βιβλίο του Γιάνη Βαρουφάκη ρίχνει φως στη μεθοδικότητα με την οποία ηττήθηκε η «Ελληνική Άνοιξη», με παράπλευρη απώλεια την απαξίωση και σταδιακή αποδόμηση της Ευρωπαϊκής Ένωσης (Brexit κτλ.). Όμως καταδεικνύει και κάτι άλλο: Πως, παρά την ήττα τους, η «Ελληνική Άνοιξη» των ΑΝΙΚΗΤΩΝ ΗΤΤΗΜΕΝΩΝ έβαλε τις βάσεις για μια «Ευρωπαϊκή Άνοιξη», αναδεικνυόμενη έτσι σε σοφή επένδυση στο μέλλον μιας βιώσιμης Ελλάδας εντός μιας δημοκρατικής Ευρώπης, για την οποία αξίζει κανείς να μάχεται. Αφιερωμένο σε όσους πασχίζουν για τον έντιμο, λογικό συμβιβασμό, αλλά προτιμούν να ισοπεδωθούν παρά να καταλήξουν συμβιβασμένοι, το βιβλίο του Γιάνη Βαρουφάκη έχει τουλάχιστον τρεις αναγνώσεις: - Χρονικό των γεγονότων του 2015, όταν οι δανειστές της χώρας ρίσκαραν την ακεραιότητα της Ευρώπης για να αναπαραγάγουν την άνομη εξουσία τους, επεκτείνοντας στο διηνεκές τη γενικευμένη πτώχευση της ελληνικής κοινωνίας. - Εξιστόρηση ενός ακόμα «επεισοδίου» της ελληνικής ιστορίας όπου η διάσπαση του εσωτερικού μετώπου έφερε την ήττα. - Καταγραφή συναρπαστικών συζητήσεων με ανθρώπους που καθορίζουν τις τύχες μας, όπως τον Βόλφγκανγκ Σόιμπλε, την Κριστίν Λαγκάρντ, τον Μάριο Ντράγκι, τον Εμμανουέλ Μακρόν, τον Μπαράκ Ομπάμα. Ίσως όμως η πιο ενδιαφέρουσα ανάγνωση κινείται γύρω από άλλον, εντελώς διαφορετικό, άξονα που θυμίζει περισσότερο αρχαία ή σαιξπηρική τραγωδία: Εμβάθυνση στο δράμα ανθρώπων με εξουσία μεγάλη, που όμως καταλήγουν ανήμπορα πλάσματα πιασμένα στην παγίδα που τους έστησε η θεσμική τους ισχύς.\n«... Το ελληνικό καλοκαίρι µού φαινόταν ανέκαθεν ο µοναδικός ακατάλυτος νόµος µας. Η άσπρη µας πέτρα ξέξασπρη που φωτίζει τον κόσµο και καταργεί τους λεκέδες του. Η διαφανής σαυρούλα που σκαρφαλώνει στο περβάζι. Οι ρόδες των ποδηλάτων που µισοβυθίζονται στην άµµο. Οι αφίσες που προαναγγέλλουν το πανηγύρι του Αγίου Παντελεήµονος και του Σωτήρα. Δηµοτικολαϊκάσυγκροτήµατα πάνω σε πρόχειρα στηµέναικριώµατα στην πλατεία, αρνιά και γουρουνοπούλες που σουβλίζονται απ’ το πρωί, ο παπάς της ενορίας κερνάει το πιο καλό κοψίδι στον εξάδελφό του απ’ την Αστόρια. Το ελληνικό καλοκαίρι είναι τα βογκητά των ζευγαριών που κάνουν έρωτα πίσω από τα µισόκλειστα παντζούρια. Είναι η οθόνη του υπαίθριου σινεµά που θρο?ζει σε ένα µελτεµάκι. Είναι τα θηριώδη σουτιέν και βρακιά της γιαγιάς που –κρεµασµένα από τα µανταλάκια– ρίχνουν σκιές προϊστορικών τεράτων στον απέναντι τοίχο. Στο ελληνικό καλοκαίρι, το µόνο που µπορείς να σφάξεις είναι ένα καρπούζι. Εάν έγραφα µια ελληνική κωµωδία, θα έβαζα κάποιον φανατικό ιδεολόγο –αδιάφορο ποιανής ιδεολογίας– να επιχειρεί να εκφωνήσει λόγο σε παραλία. Ένας αέρας κυκλαδίτικος να καλύπτει τη φωνή του και να του παίρνει τα χαρτιά, ένα κύµα να τον µουσκεύει, ένα µισόγυµνοκορµί να τον ανταγωνίζεται θρασύτατα. Θα τον έβαζα να µουλαρώνει και να τελειώνει τον λόγο του µε τη φράση: «Θα Ξαναγυρίσουµε και θα Τρέµει η Γης!». Κι έπειτα ένα σµήνος γλάρων –σαν χορωδία αγγέλων ή τραγοπόδαρων σατύρων– να τον ειρωνεύεται γαβγίζοντας. Διαβάζω ελληνική µυθολογία. Κανείς απ’ τους θεούς ή από τις µοίρες δεν προαναγγέλλει πουθενά τη συντέλεια του κόσµου. Δεν απειλεί πως οι άνθρωποι θα κριθούν κατά τα έργα και τις αµαρτίες τους. Δεν προφη-τεύει µια Δευτέρα Παρουσία. Ποια Δευτέρα Παρουσία; Αφού όλα και όλοι είναι ήδη, νυν και αεί, εδώ. Και η γη δεν τρέµει παρά από τους οργασµούς µας. Κι απ’ τις ωδίνες των τοκετών µας. Το ελληνικό καλοκαίρι περιέχει τα πάντα. Δίνει λογαριασµό µονάχα στον εαυτό του». Μέσα από κείµενα µικρότερα και µεγαλύτερα, επίκαιρα αλλά όχι επικαιρικά, που σκιαγραφούν όψεις της πραγµατικότητας ή απογειώνονται προς τη µυθοπλασία, µε θρύψαλα, αναµµένα κάρβουνα και βότσαλα, ο Χρήστος Χωµενίδης αποπειράται µία πρώτη αυτοβιογραφία. Όχι δική του. Όλων µας.\nΑυτό το βιβλίο είναι αποτέλεσμα σαράντα ετών έρευνας, στοχασμού, συγγραφής και διδασκαλίας για τον Εθνικό Διχασμό. Επιδίωξή του είναι η κατανόηση, η εξήγηση, η ερμηνεία. Όχι η εξύμνηση, ούτε η καταγγελία. Αν δημιουργηθεί στον αναγνώστη η εντύπωση ότι το βιβλίο μεροληπτεί υπέρ του Ελευθερίου Βενιζέλου, αυτό προκύπτει από τα ίδια τα πράγματα, όχι από πρόθεση. Αφού παρουσιαστούν τα κυριότερα γεγονότα από το 1909 έως και το 1922, ο Εθνικός Διχασμός ερμηνεύεται ως οιονεί θρησκευτικό "σχίσμα" χαρισματικής προέλευσης, ως κρίση στη διαδικασία εθνικής ολοκλήρωσης, ως ταξική σύγκρουση, αλλά και ως διαμάχη που απέκτησε τις διαστάσεις εμφυλίου πολέμου. Με την ερμηνεία μπορεί να διαφωνήσει κανείς. Όχι όμως με τα γεγονότα στα οποία βασίζεται.\nΑναρτήθηκε από Θεοδόσιος Π. Βαφειάδης στις 6:36 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Σάββατο 22 Ιανουαρίου 2022 17:10\nΗ ΠΑΕ Ολυμπιακός Βόλου ανακοινώνει, πως βάσει της ισχύουσας ΚΥΑ για τα μέτρα που ισχύουν για την είσοδο των φιλάθλων στα γήπεδα, ο αριθμός θεατών στο Δημοτικό Στάδιο της Νεάπολης για το παιχνίδι πρωταθλήματος με την ΑΕΛ (Κυριακή 23/1, 14.45), στο πλαίσιο της 15ης αγωνιστικής του πρωταθλήματος Super League 2, είναι περιορισμένος, 10% επί της χωρητικότητας του γηπέδου.\nΗ διοίκηση της ΠΑΕ ενημερώνει τους φιλάθλους, ότι προτεραιότητα για την είσοδο στο Δημοτικό Στάδιο της Νεάπολης έχουν οι κάτοχοι εισιτηρίων διαρκείας Gold και κατόπιν οι κάτοχοι των απλών εισιτηρίων διαρκείας.\nΕπίσης, θα διατεθεί συγκεκριμένος αριθμός εισιτηρίων, από τα γραφεία της ΠΑΕ (Λαχανά 38, Παλαιά) και Κυριακή (23/1) ημέρα του αγώνα από το εκδοτήριο του Δημοτικού Σταδίου της Νεάπολης από τις 10 π.μ.-12μ.\nΗ δυνατότητα παρουσίας θεατών υφίσταται αποκλειστικά για πλήρως εμβολιασμένους θεατές (14 ημέρες μετά την ολοκλήρωση του εμβολιασμού) ή νοσήσαντες το τελευταίο εξάμηνο προσκομίζοντας το Ψηφιακό Πιστοποιητικό για τον Covid-19. Οι ανήλικοι άνω των 12 ετών θα προσκομίζουν PCR Test εντός 72 ωρών ή rapid test εντός 48 ωρών, προ της διεξαγωγής του αγώνα.\nΚατά την είσοδο στο γήπεδο, θα γίνει έλεγχος με τη χρήση ψηφιακής πλατφόρμας αναγνώρισης για πιστοποιητικά εμβολιασμού, PCR και rapid tests.


Ο Γάλλος πρέσβης λατρεύει το αυγολέμονο | Η ΚΑΘΗΜΕΡΙΝΗ\nΟ Γάλλος πρέσβης λατρεύει το αυγολέμονο\nΜε αφορμή τη φετινή διοργάνωση «Goût de / Good France», ο Κριστόφ Σαντεπί μάς ξενάγησε στην πρεσβευτική κατοικία και στην κουζίνα της, όπου ο σεφ Ζαν-Μαρί Χόφμαν ετοίμασε ένα πρωτότυπο πιάτο ειδικά για το «Κ».\nΚαρπάτσιο από χτένια με εσπεριδοειδή (λάιμ, λεμόνι και πορτοκάλι), με μπρικ και μπαλσάμικο σε στερεή μορφή, μαζί με πράσινη σαλάτα σε «φωλίτσα» ψωμιού. Ηταν νοστιμότατο και αρωματικό, με υπέροχη, πληθωρική γεύση.\n21 Μαρτίου, 2016 21.03.2016 • 08:54\nΟταν ήταν μαθητής στο γυμνάσιο, στις αρχές της δεκαετίας του ’70, η καθηγήτριά του των Αρχαίων Ελληνικών, που ήταν παθιασμένη με την Ελλάδα, μιλούσε συχνά στην τάξη για όσα είχε δει στο ταξίδι της στη χώρα μας. To δήλωσε ο ίδιος πριν από λίγους μήνες, με την ευκαιρία της ανάληψης των καθηκόντων του. «Μας μιλούσε για τα λιόδεντρα που κυματίζουν σαν πέλαγος κάτω από τους Δελφούς, για τη μεγαλοπρέπεια του Παρθενώνα, για τον τέλειο “γάμο” της γης με τη θάλασσα. Κυρίως, για τη φιλοξενία των Ελλήνων, για το καφεδάκι που της προσέφεραν μαζί μ’ ένα ποτήρι δροσερό νερό στα χωριά, για την ελληνική ψυχή. Το πρώτο μου ταξίδι, μόλις απέκτησα κάποια χρήματα, ήταν στην Ελλάδα. Ημουν είκοσι ετών, φοιτητής. Κι εδώ συνάντησα όλα όσα η καθηγήτριά μας είχε τότε περιγράψει», έχει πει ο Κριστόφ Σαντεπί, πρέσβης εδώ και έξι μήνες της Γαλλίας στην Ελλάδα.\nΕίναι ένα γλυκό ανοιξιάτικο πρωινό και πίνουμε καφέ (γαλλικό, εννοείται) σ’ ένα από τα σαλόνια του ισογείου του αρχοντικού Merlin de Douai, της πρεσβευτικής κατοικίας – στο μικρότερο και πιο cosy, με μια τεράστια χειροποίητη τοιχογραφία-πανοραμίκ του οίκου Zuber & Cie (η οποία αναπαριστά μια μάχη Ελλήνων και Τούρκων μπροστά στους στύλους του Ολυμπίου Διός, στα χρόνια της ελληνικής Επανάστασης) στον έναν τοίχο του. Αντίστοιχη υπάρχει και στον Λευκό Οίκο, αλλά με άλλο θέμα. «Vue de l’ Amérique du Nord», σε σχέδιο του 1834: αυτό επέλεξε η Τζάκι Κένεντι το 1961, όταν, ως Πρώτη Κυρία, ανέλαβε να φέρει νέο… αέρα στο «σπίτι» του Αμερικανού προέδρου.\nΟμως εμείς είμαστε εδώ για να μιλήσουμε για άλλα πράγματα. Συγκεκριμένα, για τη γαστρονομία. «Επιτέλους! Ενα θέμα λιγότερο πολύπλοκο από τα άλλα της επικαιρότητας», όπως λέει ο Γάλλος πρέσβης. Αφορμή το «Goût de / Good France», ένας θεσμός που δημιουργήθηκε πέρυσι με πρωτοβουλία του διάσημου Γάλλου σεφ Αλέν Ντικάς και του γαλλικού υπουργείου Εξωτερικών και Διεθνούς Ανάπτυξης, με στόχο να προωθήσει την τέχνη του ζην α λα γαλλικά, τα τοπικά προϊόντα και τη Γαλλία ως τουριστικό προορισμό. Ακολουθώντας την παράδοση του Αυγούστου Εσκοφιέ, ο οποίος το 1912 καθιέρωσε τα «Δείπνα του Επίκουρου», δηλαδή το ίδιο μενού, την ίδια ημέρα, σε πολλές πόλεις του κόσμου και με τον μεγαλύτερο δυνατό αριθμό συνδαιτυμόνων, η φετινή διοργάνωση του «Goût de / Good France» θα «ενώσει» στις 21 Μαρτίου περισσότερους από 1.500 σεφ στις πέντε ηπείρους και σε 150 γαλλικές πρεσβείες! Εντυπωσιακό εγχείρημα, όπως κι αν το δει κανείς. Πιο εντυπωσιακό, όμως, τουλάχιστον για μένα που είχα την τύχη να του μιλήσω, είναι το πάθος του Κριστόφ Σαντεπί για τη γαστρονομία. Και οι ρίζες αυτού του πάθους φτάνουν μέχρι τα παιδικά του χρόνια, στη γενέτειρά του Σεντ-Ετιέν, πόλη της κεντρικής Γαλλίας, περίπου 60 χιλιόμετρα νοτιοδυτικά της Λιόν.\nΗ Σοφία Λόρεν είχε πει κάποτε πως η αγάπη είναι το βασικό συστατικό του οικογενειακού φαγητού. Ισχυε αυτό και στη δική του οικογένεια; «Είναι αλήθεια πως μεγάλωσα με πολλή αγάπη», λέει ο κ. Σαντεπί. «Ημασταν τέσσερα αδέλφια και μολονότι ο πατέρας μας έλειπε συχνά από το σπίτι -σε περιοδείες, αφού ήταν μαριονετίστας-, πάντα τρώγαμε μαζί. Μαζευόμασταν γύρω από το τραπέζι και δεν μοιραζόμασταν μόνο το φαγητό, αλλά και τις εντυπώσεις μας από όσα είχαν συμβεί κάθε μέρα, όπως τα νέα μας από το σχολείο. Ολοι είχαμε κάτι να αφηγηθούμε. Η ώρα αυτή ήταν ιερή. Η μητέρα μου είναι εξαιρετική μαγείρισσα. Εκείνα τα χρόνια, βέβαια, με τόσα στόματα που είχε να θρέψει, έπρεπε να φτιάχνει μεγάλες ποσότητες! Απολάμβανα να είμαι μαζί της στην κουζίνα και να την παρακολουθώ όσο προετοίμαζε το γεύμα ή το δείπνο μας. Μάλλον τότε αγάπησα κι εγώ τη μαγειρική…»\nΑυτό σημαίνει ότι έμαθε να εκτιμά το καλό φαγητό ή ότι μαγειρεύει ο ίδιος; «Μαγειρεύω, φυσικά! Και μάλιστα έχω μια μεγάλη γκάμα πιάτων, από τη γαλλική και την ιταλική μέχρι την ασιατική κουζίνα. Επίσης, φτιάχνω ζυμαρικά – είμαι φανατικός της πάστας: καρμπονάρα, με γκοργκοντζόλα, αλλά και αραμπιάτα, η αγαπημένη μου μακαρονάδα». Κι από τη γαλλική κουζίνα ποια είναι η σπεσιαλιτέ του; «Βlanquette de veau, ένα είδος ραγού, με μοσχαρίσιο κρέας που βράζει μαζί με πολλά λαχανικά και μυρωδικά κι έπειτα “ντύνεται” με λευκή σάλτσα. Κάτι σαν avgolemono χωρίς το… lemono». Ξέχασα να σας πω: ο Γάλλος πρέσβης μαθαίνει Ελληνικά. Και διαβάζει αστυνομικά μυθιστορήματα του Γιάννη Μαρή, «γιατί το λεξιλόγιό του δεν είναι πολύ κομπλικέ και με βοηθάει πολύ»…\nΕπανερχόμαστε στο πρώτο του ταξίδι στην Ελλάδα, πριν από σχεδόν τέσσερις δεκαετίες. Ποιες γεύσεις τον είχαν εντυπωσιάσει τότε; «Η μεγαλύτερη ανακάλυψή μου ήταν τα αμπελόφυλλα! Τα λατρεύω ακόμα. Μαζί με το ελληνικό γιαούρτι με μέλι, το σουβλάκι και τη σάλτσα αυγολέμονο. Από τότε, βέβαια, έχω δοκιμάσει πολλά άλλα. Μου αρέσουν πολύ η μαγειρίτσα και η συκωταριά στο τηγάνι. Δεν έχω ακόμη δοκιμάσει τον πατσά, αλλά σκοπεύω να το κάνω σύντομα!» Και τι υπάρχει πάντα στο ψυγείο της πρεσβευτικής κατοικίας; «Τυριά, γιαούρτι και γάλα· είμαι πολύ τυχερός που βρίσκομαι σε μια χώρα με τόσο εκλεκτά γαλακτοκομικά. Αλλά και μαρμελάδες και λαχανικά, ειδικά τομάτες, όταν είναι στην εποχή τους. Και φυσικά ελιές Καλαμών, στις οποίες έχω μεγάλη αδυναμία».\nΤον ρωτώ αν θεωρεί ότι η γαλλική γαστρονομία έχει τη θέση που της αξίζει διεθνώς. «Εννοείται!» απαντά. «Πρόκειται για μια γαστρονομία αριστείας. Και επιπλέον όχι μόνο δεν έμεινε στάσιμη, αλλά ανανεώθηκε και επανεφευρέθηκε ως nouvelle cuisine, βάζοντας στον “πυρήνα” της την ποιότητα της πρώτης ύλης. Αυτήν αναδεικνύει, χωρίς να την καλύπτει με οτιδήποτε εξεζητημένο και περιττό. Πρόκειται, δηλαδή, για μια ολόκληρη επανάσταση στο φαγητό!» Και το κρασί, τι θέση έχει στη ζωή του; «Είμαι Γάλλος, πώς μπορώ να μην το αγαπώ; Πάντα απολαμβάνω ένα καλό κρασί από το Μπορντό ή τη Βουργουνδία ή ένα ποτήρι φίνας Σαμπάνιας…»\nΠριν αποχαιρετιστούμε, έχω μια τελευταία ερώτηση: Θεωρεί ότι η ανέλιξη -και αναγνώριση- ενός σεφ είναι πιο εύκολη από εκείνη ενός διπλωμάτη; Αν και ο ίδιος δεν είναι διπλωμάτης καριέρας, αλλά πολιτικός (έχει διατελέσει διευθυντής του γραφείου του πρώην πρωθυπουργού της Γαλλίας Ζαν-Μαρκ Ερό καθώς και της υπουργού Σεγκολέν Ρουαγιάλ), ο Κριστόφ Σαντεπί δεν διστάζει να απαντήσει: «Ισως είναι πιο δύσκολα τα πράγματα για έναν σεφ. Χρειάζεται σκληρός αγώνας για να ξεχωρίσει. Κάθε λεπτό είναι εκτεθειμένος στην κριτική. Κάθε λεπτό σκέφτεται πώς θα μείνει ευχαριστημένος ο πελάτης και αγωνιά γι’ αυτό. Ενώ σε διοικητικές θέσεις συχνά βλέπεις ανθρώπους που δεν είναι και τόσο αποτελεσματικοί, αλλά μένουν… ακλόνητοι. Ισως γιατί εκεί δεν υπάρχει “πελάτης” να διαμαρτυρηθεί για την πιθανή ανεπάρκειά τους…»\nΣτην ιστοσελίδα www.goodfrance.com υπάρχουν όλα τα εστιατόρια που συμμετέχουν στο φετινό «Goût de / Good France». Πολλοί σεφ παρουσιάζουν μάλιστα εκεί και τα μενού τους, κεντρίζοντάς μας τη φαντασία για τα πιάτα που θα απολαύσουμε στις 21 Μαρτίου. Τι πρέπει να κάνετε εσείς; Απλώς κράτηση στο εστιατόριο της επιλογής σας.\nΠρώτοι οι Ελληνεs καλλιέργησαν την ελιά


Τώρα... τρέχει ο ΟΦΗ - Νέα Κρήτη\nΤώρα... τρέχει ο ΟΦΗ\nΤα πράγματα για τον ΟΦΗ στις έξι πρώτες αγωνιστικές της Γ' Εθνικής δεν έχουν κυλήσει όπως θα περίμεναν όταν η ομάδα έμπαινε στο μαραθώνιο ενός άγνωστου γι' αυτής πρωταθλήματος.\nΑπό τους 18 βαθμούς που θα έπρεπε να έχει στο ταμείο του, ήδη έχουν χαθεί οι επτά (ήττα από Εθνικό, ισοπαλίες με Ηράκλειο και Ιάλυσο) και με την «θηλιά» του -6 να μην έχει ακόμα ξεκαθαρίσει, τα πράγματα έχουν αρχίσει πλέον να γίνονται πολύ πιεστικά. Πλέον κάθε βαθμός είναι πολύτιμος, προκειμένου ο ΟΦΗ να καταφέρει να ανακάμψει και να πλησιάσει τις ομάδες που έχουν ξεκινήσει πολύ καλύτερα, όπως είναι ο Ιάλυσος και ο Φωστήρας, που μοιράζονται την πρώτη θέση της βαθμολογίας. Στόχος είναι για τον ΟΦΗ να χτίσει ένα δυνατό σερί στα επόμενα παιχνίδια, αρχής γενομένης από την τετράδα αγώνων που ακολουθεί και είναι όλα επί κρητικού εδάφους.\nΤα δύο επόμενα ματς με Επισκοπή και Αστέρα Βάρης είναι στο «Γεντί Κουλέ», ακολουθεί το εκτός έδρας αλλά… εντός Κρήτης με Ερμή Ζωνιανών και η τετράδα κλείνει με τον Ατρόμητο Πειραιά στο Ηράκλειο. Οι 12 αυτοί βαθμοί είναι απαραίτητοι για τον ΟΦΗ και γι' αυτό αν χαθεί… έστω και μισός, θα είναι απώλεια άνευ προηγουμένου. Έτσι λοιπόν στο ασπρόμαυρο στρατόπεδο βλέπουν μπροστά και αφήνουν πίσω τους το παιχνίδι με τον Ιάλυσο, ένα ματς που σίγουρα υπήρξε προβληματισμός για την εικόνα του ΟΦΗ αλλά σίγουρα μπορεί να αποτελέσει ένα καλό μάθημα για τη συνέχεια του πρωταθλήματος…


Από ΔΗΜΗΤΡΗΣ ΚΑΤΣΟΥΛΗΣ - 1.11.15\nΗ σύμβαση κυρώθηκε το 2007 με τον ν.3555/2007 και σε αυτή περιγράφεται το περιεχόμενο της παραχώρησης αλλά και η τοποθέτηση των διοδίων στο Βαθύ (βλ.λ. Νόμος 3555/2017 ΦΕΚ Α΄81/2007, σελ.1991 ) Ουσιαστικά το Δημόσιο “προσφέροντας” στην παραχωρησιούχο εταιρεία τα κατασκευασμένα με δημόσια δαπάνη τμήματα τα οποία είναι πολύ προσοδοφόρα καλύπτει μέρος της χρηματοδοτικής του συμβολής. Δηλαδή πολύ απλά βάζοντας διόδια στον δρόμο Σχηματάρι Χαλκίδα καλύπτει μέρος της υποχρεώσής του να χρηματοδοτήσει την κατασκευή της Ιονίας Οδού. Αντιθέτως δεν χρηματοδοτεί ούτε προωθεί την κατασκευή του βασικού οδικού δικτύου της Εύβοιας. Αντί να δώσει στην Εύβοια της αφαιρεί κιόλας πόρους. Εάν μάλιστα θεωρηθεί «γεγονός ευθύνης του Δημοσίου» κατά την έννοια του εδαφίου 4.6. της Σύμβασης δηλαδή ως οδικό δίκτυο ανταγωνιστικό της Σύμβασης Παραχώρησης τότε το Δημόσιο αναλαμβάνει την δέσμευση (Βλ. νόμος 3555/2017 ΦΕΚ Α΄81/2007, σελ.1883) να περιορίσει τα χρηματοδοτικά εργαλεία και να τηρήσει τους περιορισμούς που θέτει η Σύμβαση ή ακόμη – ίσως με υπερβολή- να μην φροντίσει για την κατασκευή του, τουλάχιστον ως προτεραιότητα.\nΕίναι κάτι περισσότερο από προκλητικά αυτονόητο ότι η συμπερίληψη του δρόμου Σχηματάρι- Χαλκίδα στην σύμβαση παραχώρησης για την Ιονία Οδό όχι απλώς αδικεί και απαξιώνει αλλά ουσιαστικά αντιστρατεύεται ευθέως το ευβοϊκό δημόσιο συμφέρον.\nΔεν χρειάζεται περισσότερη επιχειρηματολογία για την υποστήριξη των διαπιστώσεων αυτών. Την ανέπτυξε ο ίδιος ο τότε Υφυπουργός ΥΠΕΧΩΔΕ κ. Θεμιστοκλής Ξανθόπουλος κατά την συζήτηση του νόμου στην Βουλή (Πρακτικά της Βουλής, ΙΑ περίοδος, Σύνοδος Γ΄ Συνεδρίαση ΡΣΤ΄, 27 Μαρτίου 2007, σ. 6929).\nΠαραδέχεται ο Υφυπουργός ότι “ το τμήμα Σχηματάρι – Χαλκίδα, για το οποίο δικαίως διαμαρτύρονται εν τίνι μέτρο οι Ευβοείς, υπήρχε και αυτό στο σχέδιο της σύμβασης παραχώρησης, το αρχικό τού 2004 ως έργο, που τροφοδοτεί για να στηρίξει οικονομικά την Ιονία Οδό. Δεν το αλλάξαμε, το συνεχίσαμε καλώς ή κακώς...Δεν το αλλάξαμε, αλλά έχετε δίκιο στο εξής: Πρέπει να βοηθηθεί η Εύβοια με ουσιαστική, αν θέλετε, ανταποδοτική υποδομή στο διάστημα κατασκευής των έργων. Πράγματι, όπως έχω απαντήσει και άλλη φορά απ’ αυτήν τη θέση και όπως ασφαλώς ξέρετε, στα πλαίσια του Γ΄ Κοινοτικού Πλαισίου Στήριξης, μελέτες ύψους πολλών εκατομμυρίων ευρώ του βορειοδυτικού άξονα της Εύβοιας είναι ήδη σε εξέλιξη και ελπίζουμε, πριν τελειώσει η Ιόνια Οδός, να έχουν κατασκευαστεί και τα σχετικά τμήματα. Έχουμε εντάξει πάλι κατά προτεραιότητα στο Δ΄ Κοινοτικό Πλαίσιο Στήριξης πιστώσεις για τα έργα αυτά. Θα απαντήσει ο Υπουργός αναλυτικά, ενδεχομένως και στην Εύβοια, που έχει σκοπό να κάνει μια επίσκεψη και επί τόπου. Άρα, έχετε δίκιο. Είναι παραμελημένη η Εύβοια, δεν υπάρχει καμία αμφιβολία, αλλά λαμβάνεται υπ’ όψιν και η συμβολή της στην Ιόνια Οδό και θα καλυφθεί όντως ...”\nΔεν υπάρχει ίσως πολιτικά κυνικότερη διαβεβαίωση ότι η Εύβοια αδικείται και ορθώς αντιδρά αλλά της ανταποδίδονται ως αντίβαρο στην απαξίωση και την κοροϊδία υποσχέσεις μελετών και έργων πολλών εκατομμυρίων ευρώ. Πότε; το 2007 όταν πράγματι υπήρχε πακτωλός “διακηρύξεων” και υποσχέσεων. Έκτοτε πέρασαν οκτώ και πλέον χρόνια. Ούτε ευρώ δεν ήρθε για οδικό έργο στο νομό. Όλα είναι εκεί που ήταν το 2007. Μόνο που σήμερα ζούμε σε μία άλλη Ελλάδα. Στη σημερινή Ελλάδα δεν χωράνε πλέον ούτε υποσχέσεις ούτε νέες κοροϊδίες. Ούτε και στην Εύβοια.\nΕντούτοις το 2013 ο κυρωτικός της σύμβασης παραχώρησης νόμος τροποποιήθηκε με τον νόμο 4219/2013. Και πάλι οι Ευβοείς Βουλευτές της Αντιπολίτευσης (ως συνήθως) έθεσαν το ζήτημα αυτό. Αυτή την φορά ο αρμόδιος Υπουργός (ο κ. Χρυσοχοϊδης) δεν είπε λέξη, οι κυβερνητικοί Βουλευτές (ως συνήθως) ψήφισαν σιωπώντας και τώρα φτάνει η ώρα της υλοποίησης.\nΣτην πολιτική και οπωσδήποτε στη διακυβέρνηση η διαδρομή των υποθέσεων έχει σημασία αλλά η λήψη των πολιτικών αποφάσεων στο παρόν είναι εκείνη που δίνει τις λύσεις. Για να μην υπάρχουν ψευδαισθήσεις και νέες κοροϊδίες:\nΗ σύμβαση παραχώρησης μπορεί και πρέπει να τροποποιηθεί ως προς τον δρόμο Σχηματάρι Χαλκίδα. Η πρωτοβουλία γιαυτό ανήκει στο Δημόσιο και ειδικότερα στον Υπουργό Υποδομών και στον Πρωθυπουργό. Αυτή η προσβλητική απαξίωση και αδικία σε βάρος της Εύβοιας και του Ευβοϊκού Λαού πρέπει να τελειώνει.\nΕπειδή σήμερα το Δημόσιο δεν θα μπορέσει να υλοποιήσει στο ακέραιο όλα όσα έπρεπε να είχαν γίνει στην Εύβοια έτσι ώστε να έχει το ηθικό και πολιτικό δικαίωμα να ζητά από τους Ευβοείς την αλληλεγγύη τους οφείλει να θέσει τέλος στην συμπερίληψη του δρόμου Σχηματάρι Χαλκίδα στην Σύμβαση Παραχώρησης για την Ιονία Οδό. Συνηθισμένη εξάλλου στην αναζήτηση ισοδυνάμων η Κυβέρνηση μπορεί να ορίσει ισοδύναμο τμήμα σε άλλη περιοχή που δεν έχει υποστεί την αδικία που βιώνει η Εύβοια. Είναι πρωτίστως ζήτημα πολιτικής βούλησης και μόνο. Τα διαδικαστικά και νομικά ζητήματα λύνονται όταν υπάρχει η πολιτική βούληση.\nΑυτά πρέπει να γίνουν τώρα. Αυτό είναι το διακύβευμα των διοδίων στο δρόμο Σχηματάρι Χαλκίδα. Η αναγκαία ευβοϊκή συμπαράταξη στη διεκδίκηση εκεί πρέπει να επικεντρωθεί. Αντιθέτως η ένταξη της διεκδίκησης σε γενικότερα πλαίσια στόχων και αιτημάτων που αναφέρονται στο καθεστώς των διοδίων ή των παραχωρήσεων ενδέχεται να αδυνατίσει το βάρος του πολιτικού και ηθικού πλεονεκτήματος για την Εύβοια. Τα διόδια στον δρόμο Σχηματάρι Χαλκίδα έχουν ένα ξεχωριστό χαρακτήρα και ένα ξεχωριστό διακύβευμα για τους Ευβοείς. Σε αυτό πρέπει να επικεντρωθούμε όλοι. Τα ζητήματα που αφορούν την κατασκευή των οδικών αξόνων της Εύβοιας εντός του ορατού χρονικού πλαισίου και με δρομολογημένες διαδικασίες και πλαίσιο χρηματοδότησης είναι άλλο ζήτημα και δεν πρέπει να συγχέεται, όπως συχνά συμβαίνει. Ούτε να δεχθούμε συμψηφισμούς από την μία πλευρά «άδειων» υποσχέσεων και από την άλλη εγκατεστημένων διοδίων. Ξαναδιαβάστε τα λεγόμενα του πρώην Υφυπουργού ΥΠΕΧΩΔΕ, δείτε τους δρόμους μας σήμερα, για να καταλάβετε.....γιατί μπορεί να φθάσουν με χωμένο το κεφάλι οι στρουθοκάμηλοι στο Καλοχώρι- Παντείχι!!!


– Το μυστικό για να έχει μεγάλη διάρκεια το μακιγιαζ- ιδιαίτερα τους καλοκαιρινούς μήνες που έχει ζέστη- «κρύβεται» στη δημιουργία μιας σωστής και κυριως ελαφριάς βάσης. Φυσικά, εξίσου σημαντικό είναι η επιλογή των σωστών προϊόντων ανάλογα με τον τύπο του δέρματος. Για παράδειγμα, σε μια λιπαρή επιδερμίδα θα πρέπει να χρησιμοποιήσουμε foundation, πούδρα,concealer που να ενδείκνυται για λιπαρά δέρματα. Τέλος, απαραίτητο είναι το σετάρισμα του μακιγιάζ στο τέλος με το κατάλληλο setting spray.\n– Για να μεγαλύτερη διάρκεια και σταθερότητα στα χείλη, μια safe επιλογή είναι το ματ ή ανεξίτηλο υγρό κραγιόν. Ένα έξυπνο trick για να μη δείχνουν τα χείλη στεγνά είναι να προσθέσουμε μια μικρή ποσότητα lipgloss στο κέντρο, που μεταξύ άλλων, θα τα κάνει να δείχνουν πιο ζουμερά προσθέτοντάς τους λάμψη. Καλό είναι να αποφύγει μια νύφη το υπερβολικό lipgloss, καθώς φτάνοντας στην εκκλησία θα πρέπει φιλήσει το γαμπρό. Φυσικά, η επιλογή του κραγιόν ή lipgloss στα χείλη έχει να κάνει κατά κύριο λόγο με το γούστο της κάθε κοπέλας και από την υφή που της αρέσει να έχουν τα χείλη της.\n– Κατά τους καλοκαιρινούς μήνες καλό είναι μια νύφη να αποφύγει να βάλει highlighter στον άξονα του προσώπου, μέτωπο-μύτη-χείλη-πιγούνι, καθώς μετά από κάποιες ώρες, ενδεχομένως, η λάμψη στο πρόσωπό της να μοιάζει με ιδρώτα. Είναι προτιμότερο να βάλει μόνο ψηλά, στα ζυγωματικά της.\n– Επίσης, θα πρότεινα να αποφύγει μία νύφη, ιδιαίτερα τώρα το καλοκαίρι, τα πολύ σκούρα χρώματα και τα έντονα και σκούρα περιγράμματα στα μάτια της. Αντιθέτως, θα της πρότεινα λεπτές και σβηστες γραμμές κοντά στη γραμμή των βλεφαρίδων. Αν πάλι, θέλεις να τα τονίσει, καλό είναι να διαλέξει- μαζί με τη makeup artist- τα σωστά χρώματα που τονίζουν το χρωμα των ματιών και τη σωστή τεχνική που αναδεικνύει το σχήμα τους.\n– Φυσικά, υπάρχουν κάποιες αποχρώσεις που δεν γράφουν ιδιαίτερα καλά στις φωτογραφίες, πόσο μάλλον όταν μιλάμε για το νυφικό μακιγιαζ. Κάποια από αυτά είναι το έντονο ροζ, έντονο μωβ, γαλάζιο. Καλό είναι να τα αποφεύγουμε. Επιπλέον, μετά από κάποιες ώρες, οι αποχρώσεις αυτές έχουν την τάση να δείχνουν πιο κουρασμένα τα μάτια.\n– Γενικότερα, κατά τους καλοκαιρινούς μήνες, λόγω της ζέστης, καλό είναι να αποφεύγει μία νύφη τα πολύ βαριά foundation στο μακιγιάζ της. Όσο πιο ελαφριά είναι η βάση σας, τόσο μεγαλύτερη διάρκεια θα έχει. Θα πρότεινα, να σετάρει με μια πούδρα, παρά να επιλέξει ένα πιο καλυπτικο-βαρύ foundation, καθώς, πολλές φορές, το αποτέλεσμα μετά από κάποιες ώρες δε θα δείχνει καθόλου κολακευτικό. Εναλλακτικά, μπορεί να χρησιμοποιήσει ένα αδιάβροχο foundation για να έχει το κεφάλι της ήσυχο.


Κυριακή, 25 Οκτωβρίου 2020 05:36:15 ΠΜ\nΑρχική›Διεθνή›Χρηματιστήρια›Σε στάση αναμονής οι ευρωαγορές για τη συνεδρίαση της ΕΚΤ\nΕιδικότερα, σύμφωνα με τους αναλυτές, οι προσδοκίες των αγορών κάνουν λόγο για αλλαγή της νομισματικής πολιτικής της Κεντρικής Τράπεζας, στο δρόμο που χάραξε για τον πληθωρισμό η πρόσφατη συνεδρίαση της Federal Reserve στις ΗΠΑ.\nΣτο πεδίο των συναλλαγών, ο DAX στη Φρανκφούρτη υποχωρεί 0,21% στις 13.209 μονάδες, ενώ στο Λονδίνο ο FTSE 100 μειώνεται 0,62% στις 5.975 μονάδες. Στο Παρίσι, ο CAC 40 χάνει 0,32% στις 5.027 μονάδες.\nΣτην Ιταλία, ο FTSE MIB διολισθαίνει 0,28% στις 19.715 μονάδες, ενώ ο ισπανικός IBEX 35 πέφτει 0,33% στις 6.998 μονάδες. Σε θετικό έδαφος κινείται ο πορτογαλικός PSI 20, ενισχυμένος κατά 2,19% στις 4.354 μονάδες.\nΣτη Ρωσία, πτωτικά κινείται η αγορά, με το MOEX να υποχωρεί 0,07% στις 2.873 μονάδες και τον RTSI 0,28% στις 1.198 μονάδες. Στην Τουρκία ο BIST 100 αυξάνεται 0,20% στις 1.101 μονάδες.\nΤελευταία τροποποίηση στις 11:34 - 10 Σεπ 2020


Βρίσκεστε:ΑΡΧΙΚΗ ΣΕΛΙΔΑ»ΕΛΛΑΔΑ»Ψηλά στη λίστα της ΑΕΚ ο Αλιπούρ, αρέσει στον Καρντόσο\nΗ ΑΕΚ αναμένεται να ξεκινήσει άμεσα το μεταγραφικό της σχεδιασμό μετά τη συμφωνία με τον Μιγκέλ Καρντόσο, έχοντας ως μία εκ των πρώτων επιλογών της για την επίθεση τον Αλί Αλιπούρ.\nΟ Ιρανός «άσος», ο οποίος αγωνίζεται από το 2015 στην Περσέπολις, ομάδα της πατρίδας του, φέρεται να είναι πολύ ψηλά στη λίστα του Νίκου Λυμπερόπουλου για την απόκτηση εξτρέμ, όπως αναφέρει η «Ώρα των Σπορ», χωρίς να αποκλείεται σύντομα για τον ίδιο να γίνει κίνηση.\nΟ ίδιος βρίσκεται στα 24 χρόνια του, πριν από την Περσέπολις έχει αγωνιστεί σε Σανγκ Αχάν και Ραχ Αχάν, όντας πρωταθλητής Ιράν τα τελευταία 3 χρόνια. Έχει υπάρξει 2 φορές διεθνής με την Εθνική της χώρας του και μπορεί να καλύψει, τόσο τη θέση του φορ όσο και αυτή του εξτρέμ, έχοντας τη θετική άποψη του Μιγκέλ Καρντόσο. Είναι πιθανό το ενδεχόμενο, δηλαδή, να επιχειρήσει η Ένωση να τον κάνει δικό της, αν και δεν είναι ο μοναδικός στο «ραντάρ» της.


Εκτός ο έξαλλος Νόλε, οδεύει προς επιστροφή στο θρόνο ο Μάρεϊ - CYPRUS SPORTS NEWS\nΕκτός ο έξαλλος Νόλε, οδεύει προς επιστροφή στο θρόνο ο Μάρεϊ\nΟ Βρετανός επικράτησε 6-4, 6-3 του Ζιλ Σιμόν και απέκτησε το δικαίωμα να επιστρέψει για τρίτη φορά στον αυτοκρατορικό θρόνο, τον οποίο έχει εγκαταλείψει από το 2011 (2010, 2011)\nΟ Μάρεϊ παραμένει αήττητος στα τελευταία 9 ματς που έχει δώσει στην Κίνα, χωρίς να έχει χάσει ούτε σετ και θα διεκδικήσει απέναντι στον Ρομπέρτο Μπαουτίστα Αγκούτ τον 6ο του τίτλο τη φετινή σεζόν, 13ο σε Masters διοργάνωση\nκαι 41ο συνολικά στην καριέρα του (40-21 σε τελικούς).\nΜάρεϊ και Αγκούτ έχουν αναμετρηθεί 2 φορές στο παρελθόν, με τον Σκωτσέζο να μετρά ισάριθμες νίκες.\nΣε ότι αφορά στον έτερο ημιτελικό, ο Ισπανός εκμεταλλεύτηκε το γεγονός ότι ο Σέρβος δεν ήταν στην καλύτερη δυνατή κατάσταση και έγινε υπεύθυνος για τη δεύτερη ήττα του στη Σανγκάη σε 6 χρόνια, υποκύπτοντας με 6-4, 6-4.\nΑυτός είναι ο σημαντικότερος τελικός στην καριέρα του Μπαουτίστα Αγκούτ, η προηγούμενη παρουσία του σε ημιτελικό, ήταν στη Μαδρίτη, όπου είχε ηττηθεί από τον Ναδάλ.\nΟ Νόλε από την πλευρά του έχασε αρκετούς κρίσιμους πόντους με αποτέλεσμα να εκνευριστεί και να το δείξει, χτυπώντας τη ρακέτα του στο πρώτο σετ και σκίζοντας την μπλούζα του στο δεύτερο. Μάλιστα, είχε έναν διαπληκτισμό με τον διαιτητή, Κάρλος Μπερνάντες, στον οποίο έδωσε συνέχεια στην συνέντευξη Τύπου.\nΟ Τζόκερ έχασε πόντο όταν καθυστερημένα ζήτησε challenge και επιτιθέμενος στον διαιτητή του είπε: «Έχεις δει τίποτα σήμερα;». Η σχέση του με τον Μπερνάντες χειροτέρεψε όταν ο τελευταίος τον χρέωσε με time violation warning (προειδοποίηση), επειδή καθυστέρησε να επιστρέψει από τα αποδυτήρια, όταν πήγε να αλλάξει μπλούζα.\nΤο αποκορύφωμα ήταν ότι ο Σέρβος θέλησε να αποδώσει την ήττα του στον διαιτητή λέγοντας στην συνέντευξη Τύπου: «Ο Μπερνάντες ήταν ο πρωταγωνιστής του αγώνα. Αυτό ήθελε να κάνει σήμερα και το πέτυχε».\nΗ πλάκα είναι ότι μία ημέρα νωρίτερα ο Νόβακ Τζόκοβιτς έκανε συστάσεις στον Κύργιο για την συμπεριφορά του και αντί να τον συνετίσει «κύλισε» ο ίδιος...


Το νέο Nokia 808 PureView είναι μία κατηγορία απο μόνο του! ‒ dailyfix.gr\nΤο νέο Nokia 808 PureView είναι μία κατηγορία απο μόνο του!\nPurchase Microsoft Visio Standard 2016 32 bit softwareΤο νέο Nokia 808 Pureview ήρθε για να αλλάξει τον χάρτη των κινητών τηλεφώνων και συγκεκριμένα των “έξυπνων” τηλεφώνων. Με οπτικά Carl Zeiss και 41 megapixels (που σημαίνει 38 “πραγματικά” megapixels) οπτικής ευχαρίστησης. Με τέτοιο zoom θα μπορούμε πλέον να βλέπουμε λεπτομέρειες που ποτέ δεν μπορούσαμε να δούμε στις ψηφιακές μας φωτογραφίες. Το νέο Nokia 808 δημιουργεί απο μόνο του μία νέα κατηγορία smartphones που τελικά ίσως θα πρέπει να συγκρίνονται πλέον και με πραγματικές ψηφιακές φωτογραφικές μηχανές.\nWhere to buy Nikon Capture NX 2 64 bitΗ Nokia με το PureView δίνει μία ξεχωριστή βαρύτητα στις φωτογραφίες μας και με απλά ελληνικά, με αυτή τη λειτουργία, επεξεργάζεται πολλά μικρά pixels και φτιάχνει ένα πολύ καλής ποιότητας pixel που στο σύνολο του μαζί με τα υπόλοιπα pixels βγάζει ένα πολύ πιό smooth και όμορφο αποτέλεσμα.\nKaufen Sie Microsoft SharePoint Server 2013 softwareΣτα σωθικά του, το Nokia 808 PureView κρύβει έναν επεξεργαστή που τρέχει στο 1.3GHz, 16GB μνημης (που μπορεί να φτάσει τα 48GB με την SD Card) και η οθόνη του είναι μία 16:9 nHD (640 x 360 pixels) AMOLEDc 16.7 million colours οθόνη με Corning® Gorilla® Glass που σημαίνει πως μπορεί να αντέξει (σχεδόν) τα πάντα. Με λειτουργικό το Symbian Belle, το Nokia 808 έχει όριο ανάλυσης στην οθόνη του τα 640 x 360 pixels (τουλάχιστον μέχρι αυτή τη στιγμή που μιλάμε).\nWhere can i buy Adobe InDesign CS6 mac 64 bit oemΗ Nokia αλλάζει το smartphone και το εισάγει στην κατηγορία των ψηφιακών φωτογραφικών μηχανών, το θέμα όμως είναι αν θα πετύχει τελικά αυτό το εγχείρημα και αν τελικά οι χρήστες φωτογραφικών μηχανών θα αλλάξουν την SLR ψηφικαή τους για ένα smartphone. Ο χρόνος θα δείξει αν και οι προσδοκίες της Nokia φαίνεται να είναι μεγάλες.\nΕΤΙΚΕΤΕΣ » 41mp, 808, belle, carl zeiss, megapixels, nokia, nokia808, pureview, smartphone, smartphones, specifications, specs, symbian, κινητά, κινητό, χαρακτηριστικά\nDownload Autodesk 3ds Max 2011 oemΔεν ξέρω εσείς τί λέτε, εμένα πάντως με έχει τρελάνει το συγκεκριμένο κινητό. Ειδικά η κάμερα φυσικά μιας και έχω τρέλα με την φωτογράφηση. Το μόνο “μελανό” σημείο, το Belle… που δεν το έχω χρησιμοποιήσει ποτέ.\nAutodesk AutoCAD Design Suite Ultimate 2016 64 bitΑπο άποψη τεχνολογίας (φακός-οπτικά) είναι ό,τι καλύτερο αυτή τη στιγμή. Απλά δεν ξέρω αν τελικά ο κόσμος θα ενδιαφερθεί για κινητά-φωτογραφικές και αν τελικά η ποιότητα θα είναι (έστω) η ίδια.\nCheap Autodesk AutoCAD Mechanical 2014 64 bitΠολύ με τρώει εδώ και μέρες το συγκεκριμένο κινητό. Έχω δεί σχεδόν ότι υπάρχει στο internet για αυτό και σκέφτομαι να το χτπήσω όταν έρθει ελλάδα.! οι φωτογραφίες που βγάζει είναι απο άλλο πλανήτη έτσι?


Crousma: ...Ακριβώς, το πιο επικίνδυνο στην πρόταση του ΣΥΡΙΖΑ είναι η «ψυχή» της.\n...Ακριβώς, το πιο επικίνδυνο στην πρόταση του ΣΥΡΙΖΑ είναι η «ψυχή» της.\nΕκπαιδεύοντας το λαό να ζει με ψίχουλα*\nΤο πιο επικίνδυνο στην πρόταση του ΣΥΡΙΖΑ είναι η «λογική» που στη θέση των λαϊκών αναγκών, βάζει τις «οικονομικές συνθήκες» και τις αντοχές του κεφαλαίου.\nΟι αστείοι ισχυρισμοί της κυβέρνησης περί «επικίνδυνης πολιτικής» και «παροχολογίας» της αξιωματικής αντιπολίτευσης, μετά τις προγραμματικές εξαγγελίες του Αλ. Τσίπρα στη ΔΕΘ και τα αντεπιχειρήματα του ΣΥΡΙΖΑ για «ρεαλιστικές» και «κοστολογημένες προτάσεις», δεν κάνουν τίποτα άλλο παρά να πιέζουν - από δύο φαινομενικά διαφορετικές αφετηρίες - στην ίδια κατεύθυνση:\nΟ λαός να «κουρέψει» τις απαιτήσεις του, να περιορίσει ως «ιδανικός αυτόχειρας» τις ανάγκες του, να προσαρμοστεί στις «αντοχές της οικονομίας», δηλαδή της ανταγωνιστικότητας του κεφαλαίου και να συμβιβαστεί άνευ όρων με τη μοίρα που του επιφυλάσσει η καπιταλιστική «ανάπτυξη», την οποία και οι δύο του υπόσχονται...\nΑκόμα πιο επικίνδυνη είναι η θέση ότι η επαναφορά της 13ης σύνταξης σε όλους, θα γίνει «σε συνάρτηση με τις οικονομικές συνθήκες»! Δηλαδή, ο ΣΥΡΙΖΑ δεν κάνει τίποτα άλλο παρά να βάζει ως όρο για την υποτιθέμενη στήριξη στους χαμηλοσυνταξιούχους τις «αντοχές» της καπιταλιστικής οικονομίας.\nΑλήθεια, τι διαφορετικό λένε οι δυνάμεις που κυβέρνησαν μέχρι σήμερα;..\n...Το πιο επικίνδυνο είναι η «ψυχή» του προγράμματος\nΣε μια προσπάθεια να απαντήσουν στους ισχυρισμούς και την κριτική που ασκείται από την πλευρά της κυβέρνησης, αλλά και για να «αναπροσαρμόσουν» τις προσδοκίες που έχουν δημιουργηθεί προς τον ΣΥΡΙΖΑ, στελέχη του ανέλαβαν να «εκλαϊκεύσουν» το πρόγραμμά του.\nΧαρακτηριστικά, ο Α. Καλύβης γράφει στην «Αυγή»: «Αρα, λοιπόν, δεν πρέπει να μένουμε στη στατική απεικόνιση των αριθμών, αλλά να αναδείξουμε τη δυναμική των αριθμών και των πολιτικών (...) Να αποκαλύπτουμε και να προβάλλουμε, δηλαδή, όχι μόνο το "σώμα" αλλά και τη λογική και την "ψυχή" της πρότασής μας».\nΑκριβώς, το πιο επικίνδυνο στην πρόταση του ΣΥΡΙΖΑ είναι η «ψυχή» της, καθώς σήμερα, που έχουν εκτοξευθεί οι παραγωγικές δυνατότητες και ο παραγόμενος πλούτος, στη θέση των λαϊκών αναγκών, βάζει τις «οικονομικές συνθήκες».\nΤις συνθήκες, δηλαδή, που υπαγορεύουν αυτοί που έχουν στα χέρια τους τα μέσα παραγωγής και την οικονομική δύναμη. Κοροϊδεύει, μάλιστα, το λαό ότι στις προθέσεις του είναι να κάνει πολλά περισσότερο, αλλά τώρα επείγει να σωθούν οι πιο εξαθλιωμένοι.\nΣτη θέση του δικαιώματος για σταθερή και πλήρη εργασία, ο ΣΥΡΙΖΑ βάζει τα προγράμματα ανακύκλωσης της ανεργίας. Στην απαίτηση των ανέργων για αξιοπρεπή διαβίωση, βάζει την πρόταση που αφήνει 8 στους 10 ανέργους χωρίς την παραμικρή στήριξη.\nΣτην αξίωση για φθηνό ρεύμα για όλο το λαό, την επέκταση του «κοινωνικού τιμολογίου» σε μερικές ακόμα χιλιάδες οικογένειες, όταν την ίδια στιγμή, τα εκατομμύρια οικογενειών θα συνεχίζουν να πληρώνουν αδρά για να έχουν ρεύμα.\nΑυτή ακριβώς η «λογική» είναι ακόμα πιο επικίνδυνη, γιατί κλείνει το δρόμο σε κάθε προοπτική να αλλάξει η κατάσταση, να μπει στο στόχαστρο των εργατικών αγώνων ο πραγματικός αντίπαλος, να χτυπηθεί η λογική της ανάθεσης, που απονευρώνει το κίνημα.\nΕπιχειρεί να τσακίσει κάθε τάση ριζοσπαστισμού εκεί που υπάρχει, να ευνουχίσει τις απαιτήσεις του λαού, να τις χαμηλώσει μέχρι εκεί που θα εξυπηρετείται απρόσκοπτα η λειτουργία της οικονομίας των καπιταλιστών.\nΑναρτήθηκε από Crousma στις 1:32 π.μ.


Η Κατερίνα Λέχου φόρεσε το tweed σακάκι στο πιο ενημερωμένο χρώμα του χειμώνα | BOVARY\nΗ Κατερίνα Λέχου είναι η αγαπημένη των γυναικών. Και αυτό, φυσικά, δεν είναι τυχαίο.\nΕκτός, από το ταλέντο της και τους υπέροχους ρόλους που μας έχει χαρίσει, έχοντας υποδυθεί πολύπλοκες και δυνατές ηρωίδες, η Κατερίνα Λέχου είναι μια γυναίκα που ξεχωρίζει και για το αψεγάδιαστο στιλ της, αφού η ίδια είναι πάντα κομψή και stylish, όπου και εάν εμφανιστεί. Η δημοφιλής ηθοποιός αγαπά το elegance και προτιμά μια μίξη κλασικών items, με σύγχρονα updated στοιχεία.\nΤο βράδυ της Πέμπτης βρέθηκε στην επίσημη πρεμιέρα της παράστασης «Λεωφορείον ο Πόθος», στο Εθνικό Θέατρο και εντυπωσίασε με το casual chic look της. Επέλεξε μια wide leg denim παντελόνα, σε σκούρο indigo χρώμα, συνδυασμένη με ένα λευκό v-neck top σε ελαφρύ ύφασμα και χρυσά κοσμήματα, που ανάμεσά τους σίγουρα ξεχωρίζουμε το chain-necklace που στόλιζε ιδανικά το ντεκολτέ της.\nΑυτό, όμως, που ολοκλήρωσε το σύνολο και το έκανε να ξεχωρίζει ήταν το tweed σακάκι της σε υπέροχες ζεστές αποχρώσεις του λευκού, του μαύρου και του κεραμιδί/μπορντό, με το κόκκινο να είναι το must χρώμα της σεζόν. Τα χρυσά ιδιαίτερα κουμπιά και οι raw hem λεπτομέρειες στα τελειώματα ήταν super classy. Αυτό το εξαιρετικό ύφασμα είναι ό,τι πιο versatile για ένα σακάκι, θυμίζοντας το signature Chanel tweed σακάκι, που προσφέρει ένα τόνο πολυτέλειας και στο πιο απλό σύνολο.\nΜπορείτε να υιοθετήσετε την τάση με ένα tweed blazer, ρίχνοντας μια ματιά στις παρακάτω επιλογές για να βάλετε στην ντουλάπα σας.